ΕΚΘΕΣΗ ΤΗΣ ΕΠΙΤΡΟΠΗΣ - ΔΕΚΑΤΗ ΟΓΔΟΗ ΕΤΗΣΙΑ ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΓΙΑ ΤΙΣ ΔΡΑΣΤΗΡΙΟΤΗΤΕΣ ANTIΝΤΑΜΠΙΝΓΚ ΚΑΙ ΑΝΤΕΠΙΔΟ ΤΗΣΕΩΝ ΤΗΣ ΚΟΙΝΟΤΗΤΑΣ - ΓΕΝΙΚΗ ΕΠΙΣΚΟΠΗΣΗ ΤΗΣ ΠΑΡΑΚΟΛΟΥΘΗΣΗΣ ΤΩΝ ΥΠΟΘΕΣΕΩΝ ΓΙΑ ΜΕΤΡΑ ΔΙΑΣΦΑΛΙΣΗΣ ΣΕ ΤΡΙΤΕΣ ΧΩΡΕΣ ΚΑΙ ΤΗΣ ΕΦΑΡΜΟΓΗΣ ΤΟΥ ΚΑΝΟΝΙΣΜΟΥ ΓΙΑ ΤΑ ΕΜΠΟΔΙΑ ΣΤΟ ΕΜΠΟΡΙΟ (1999)

(18η ετήσια έκθεση προς το Κοινοβούλιο - 1999)

ΠΕΡΙΕΧΟΜΕΝΑ

Αντικειμενο και Στοχοσ 17

1. Επισκόπηση τησ νομοθεσιασ κατα του νταμπινγκ και των επιδοτησεων 18

1.1. Νομικό πλαίσιο 18

1.1.1. Ισχύον δίκαιο 18

1.1.1.1. Διεθνές πλαίσιο 18

1.1.1.2. Κοινοτική νομοθεσία 18

1.1.2. Τι είναι το ντάμπινγκ και οι αντισταθμίσιμες επιδοτήσεις - βασικοί όροι για την επιβολή των δασμών 19

1.1.2.1. Ντάμπινγκ και επιδοτήσεις 19

1.1.2.2. Σημαντική ζημία και αιτιώδης συνάφεια 19

1.1.2.3. Συμφέρον της Κοινότητας 20

1.1.3. Διαδικασία 20

1.1.4. Οι υπηρεσίες αντιντάμπινγκ και αντεπιδοτήσεων 22

1.2. Τροποποιήσεις του βασικού κανονισμού 22

1.3. Εφαρμογή του κανονισμού (ΕΚ) αριθ. 905/98 του Συμβουλίου σχετικά με το καθεστώς οικονομίας της αγοράς που χορηγείται ατομικά σε εταιρείες της Κίνας και της Ρωσίας 23

1.3.1. Κανονισμός (EΚ) αριθ. 905/98 περί τροποποιήσεως του βασικού κανονισμού αντιντάμπινγκ 23

1.3.2. Παρατηρήσεις σχετικά με την εφαρμογή του νέου κανόνα από 1ης Ιουλίου 1998 23

1.4. Επίλυση των διαφορών στο πλαίσιο του ΠΟΕ στον τομέα του αντιντάμπινγκ και των αντεπιδοτήσεων 24

1.4.1. Περιγραφή της διαδικασίας επίλυσης των διαφορών στο πλαίσιο του ΠΟΕ 24

1.4.2. Διαδικασία που ακολουθεί η ειδική ομάδα σχετικά με τις δραστηριότητες αντιντάμπινγκ και αντεπιδοτήσεων της ΕΕ 24

2. Γενικη Περιγραφη Των Ισχυοντων Μετρων 26

3. ΕΝΑΡΞΗ ΕΡΕΥΝΩΝ ANTIΝΤΑΜΠΙΝΓΚ ΚΑΙ ΑΝΤΕΠΙΔΟΤΗΣΕΩΝ 27

3.1. Εισαγωγή 27

3.2. Υποθέσεις 28

3.2.1. Πλατέα προϊόντα έλασης, από σίδηρο ή από όχι σε κράμα χάλυβες, καταγωγής Βουλγαρίας, Ινδίας, Ιράν, Νότιας Αφρικής, Ομοσπονδιακής Δημοκρατίας της Γιουγκοσλαβίας και Ταϊβάν 28

3.2.2. Πλατέα προϊόντα έλασης από σίδηρο ή από όχι σε κράμα χάλυβες από την Ινδία, την Ταϊβάν και τη Νότιο Αφρική (AS) 29

3.2.3. Κίτρινος φωσφόρος από τη Λαϊκή Δημοκρατία της Κίνας 29

3.2.4. Συσκευές λήψης εικόνων για την τηλεόραση από τις ΗΠΑ 30

3.2.5. Μέρη που χρησιμοποιούνται σε συσκευές λήψης εικόνων για την τηλεόραση από την Ιαπωνία 30

3.2.6. Κουτιά συσκευασίας ψηφιακών δίσκων από τη Λαϊκή Δημοκρατία της Κίνας 31

3.2.7. Βιντεοταινίες σε πηνία καταγωγής Δημοκρατίας της Κορέας 31

3.2.8. Συνθετικές ίνες από πολυεστέρα από την Αυστραλία, την Ινδονησία και την Ταϊλάνδη 31

3.2.9. Συνθετικές ίνες από πολυεστέρα από την Αυστραλία, την Ινδονησία, τη Δημοκρατία της Κορέας, την Ταϊβάν και την Ταϊλάνδη (AS) 32

3.2.10. Πλατέα προϊόντα θερμής έλασης μη κεκραμένων χαλύβων από την Ινδία, τη Λαϊκή Δημοκρατία της Κίνας και τη Ρουμανία 32

3.2.11. Χονδρόσυρμα από χάλυβα από την Τουρκία 33

3.2.12. Εξαρτήματα σωληνώσεων από ελατό χυτοσίδηρο από τη Βραζιλία, την Κροατία, την Τσεχική Δημοκρατία, την Ομοσπονδιακή Δημοκρατία της Γιουγκοσλαβίας, την Ιαπωνία, τη Λαϊκή Δημοκρατία της Κίνας, τη Δημοκρατία της Κορέας και την Ταϊλάνδη 33

3.2.13. Διαλύματα ουρίας και νιτρικού αμμωνίου από την Αλγερία, τη Λευκορωσία, τη Λιθουανία, τη Ρωσία, τη Σλοβακική Δημοκρατία και την Ουκρανία 34

3.2.14. Συνδετήρες από ανοξείδωτο χάλυβα και μέρη αυτών καταγωγής Μαλαισίας, Σιγκαπούρης, Φιλιππίνων και Ταϊλάνδης (AS) 34

3.2.15. Βαφές One Dye Black 1 (ODB-1) από την Ιαπωνία 34

3.2.16. Βαφές One Dye Black 2 (ODB-2) από την Ιαπωνία 35

3.2.17. Έγχρωμες σωληνωτές καθοδικές λυχνίες για δέκτες τηλεόρασης από τη Λαϊκή Δημοκρατία της Κίνας, τη Δημοκρατία της Κορέας, τη Λιθουανία και τη Μαλαισία 35

3.2.18. Ψήκτρες για τα μαλλιά της κεφαλής από τη Λαϊκή Δημοκρατία της Κίνας, το Χονγκ Κονγκ, τη Δημοκρατία της Κορέας, την Ταϊβάν και την Ταϊλάνδη 36

3.2.19. Γλυκίνη καταγωγής Λαϊκής Δημοκρατίας της Κίνας 36

3.2.20. Καουτσούκ στυρολίου- βουταδιενίου- στυρολίου, θερμοπλαστικό (AD) καταγωγής Ταϊβάν 37

3.2.21. Καουτσούκ στυρολίου- βουταδιενίου- στυρολίου (SBS), θερμοπλαστικό καταγωγής Ταϊβάν 38

3.2.22. Ηλεκτρονικοί ζυγοί από τη Λαϊκή Δημοκρατία της Κίνας, τη Δημοκρατία της Κορέας και την Ταϊβάν 38

3.2.23. Υφάσματα από ίνες από γυαλί (AS) καταγωγής Ταϊβάν 38

3.2.24. Οπτάνθρακας μεγέθους μεγαλύτερου των 80 mm καταγωγής Λαϊκής Δημοκρατίας της Κίνας 39

3.2.25. Συνθετικές ίνες από πολυεστέρες καταγωγής Δημοκρατίας της Κορέας 39

3.2.26. Νιτρικό αμμώνιο καταγωγής Λιθουανίας, Πολωνίας και Ουκρανίας 39

3.2.27. Περόνες δικύκλων ποδηλάτων καταγωγής Λαϊκής Δημοκρατίας της Κίνας και Ταϊβάν 40

3.2.28. Πλαίσια δικύκλων ποδηλάτων καταγωγής Λαϊκής Δημοκρατίας της Κίνας και Ταϊβάν 40

3.2.29. Τροχοί δικύκλων ποδηλάτων καταγωγής Λαϊκής Δημοκρατίας της Κίνας 41

3.2.30. Τερεφθαλικό πολυαιθυλένιο (PET) από την Ινδία, την Ινδονησία, τη Μαλαισία, τη Δημοκρατία της Κορέας, την Ταϊβάν και την Ταϊλάνδη 41

3.2.31. Τερεφθαλικό πολυαιθυλένιο (PET) από την Ινδία, την Ινδονησία, τη Μαλαισία, τη Δημοκρατία της Κορέας, την Ταϊβάν και την Ταϊλάνδη (AS) 42

3.2.32. Συνθετικές ίνες από πολυεστέρες καταγωγής Ινδίας 42

4. Προσωρινά μέτρα 43

4.1. Γενική επισκόπηση 43

4.2. Υποθέσεις 43

4.2.1. Συρματόσχοινα και καλώδια από χάλυβα καταγωγής Λαϊκής Δημοκρατίας της Κίνας, Ουγγαρίας, Ινδίας, Μεξικού, Πολωνίας, Νότιας Αφρικής και Ουκρανίας 43

4.2.2. Σύρμα από ανοξείδωτους χάλυβες με διάμετρο μικρότερη από 1 mm καταγωγής Ινδίας και Δημοκρατίας της Κορέας (AS) 45

4.2.3. Σύρμα από ανοξείδωτους χάλυβες με διάμετρο μικρότερη από 1 mm καταγωγής Δημοκρατίας της Κορέας 47

4.2.4. Σύρμα από ανοξείδωτο χάλυβα με διάμετρο 1 mm ή περισσότερο καταγωγής Ινδίας 48

4.2.5. Σύρμα από ανοξείδωτους χάλυβες με διάμετρο 1 mm ή περισσότερο καταγωγής Ινδίας και Δημοκρατίας της Κορέας (AS) 50

4.2.6. Σωλήνες κάθε είδους χωρίς συγκόλληση από την Κροατία και την Ουκρανία 52

4.2.7. Ταινίες από τερεφθαλικό πολυαιθυλένιο (PET) καταγωγής Ινδίας (AS) 53

4.2.8. Κουτιά συσκευασίας ψηφιακών δίσκων από τη Λαϊκή Δημοκρατία της Κίνας 54

5. ΟΡΙΣΤΙΚΑ ΜΕΤΡΑ 55

5.1. Γενική επισκόπηση 55

5.2. Υποθέσεις 55

5.2.1. Σκληρές ινοσανίδες καταγωγής Βουλγαρίας, Εσθονίας, Λετονίας, Λιθουανίας, Πολωνίας και Ρωσίας 55

5.2.2. Ποδήλατα καταγωγής Ταϊβάν 57

5.2.3. Σπάγκοι για δεσίματα ή δεματιάσματα από πολυπροπυλένιο καταγωγής Πολωνίας, Τσεχικής Δημοκρατίας και Ουγγαρίας 59

5.2.4. Σύρματα από ανοξείδωτους χάλυβες με διάμετρο 1 mm ή περισσότερο καταγωγής Ινδίας (AS) 60

5.2.5. Σύρματα από ανοξείδωτους χάλυβες με διάμετρο 1 mm ή περισσότερο καταγωγής Ινδίας 62

5.2.6. Σύρματα από ανοξείδωτους χάλυβες με διάμετρο μικρότερη από 1 mm καταγωγής Ινδίας (AS) 63

5.2.7. Συρματόσχοινα και καλώδια από χάλυβα καταγωγής Λαϊκής Δημοκρατίας της Κίνας, Ουγγαρίας, Ινδίας, Μεξικού, Πολωνίας, Νοτίου Αφρικής και Ουκρανίας 65

5.2.8. Ταινίες από τερεφθαλικό πολυαιθυλένιο (PET) καταγωγής Ινδίας (AS) 66

6. ΕΡΕΥΝΕΣ ΠΟΥ ΠΕΡΑΤΩΘΗΚΑΝ ΧΩΡΙΣ ΤΗΝ ΕΠΙΒΟΛΗ ΜΕΤΡΩΝ 68

6.1. Γενική επισκόπηση 68

6.2. Υποθέσεις 68

6.2.1. Συστήματα οπτικής ανάγνωσης με ακτίνες λέιζερ καταγωγής Ιαπωνίας, Κορέας, Μαλαισίας, Λαϊκής Δημοκρατίας της Κίνας και Ταϊβάν 68

6.2.2. Σκληρές ινοσανίδες καταγωγής Βραζιλίας 69

6.2.3. Μεγάλοι ηλεκτρολυτικοί πυκνωτές αργιλίου καταγωγής ΗΠΑ και Ταϊλάνδης 69

6.2.4. Σπάγκοι για δεσίματα ή δεματιάσματα από πολυπροπυλένιο καταγωγής Σαουδικής Αραβίας 69

6.2.5. Σπάγκοι για δεσίματα ή δεματιάσματα από πολυπροπυλένιο καταγωγής Σαουδικής Αραβίας (AS) 70

6.2.6. Ανοξείδωτα φύλλα από χάλυβα μεγάλου πλάτους καταγωγής Σλοβενίας και Νοτίου Αφρικής 70

6.2.7. Νήματα από πολυεστέρες (PTY) καταγωγής Ινδίας και Δημοκρατίας της Κορέας 70

6.2.8. Νήματα από πολυεστέρες (PTY) καταγωγής Ινδίας και Δημοκρατίας της Κορέας (AS) 70

6.2.9. Σύρμα από ανοξείδωτους χάλυβες με διάμετρο 1 mm ή περισσότερο καταγωγής Δημοκρατίας της Κορέας (AS) 71

6.2.10. Σύρμα από ανοξείδωτους χάλυβες με διάμετρο 1 mm ή περισσότερο καταγωγής Δημοκρατίας της Κορέας 71

6.2.11. Σύρμα από ανοξείδωτους χάλυβες με διάμετρο μικρότερη από 1 mm καταγωγής Δημοκρατίας της Κορέας (AS) 71

6.2.12. Σύρμα από ανοξείδωτους χάλυβες με διάμετρο μικρότερη από 1 mm καταγωγής Δημοκρατίας της Κορέας 72

6.2.13. Συρματόσχοινα και καλώδια από χάλυβα καταγωγής Δημοκρατίας

της Κορέας. 72

6.2.14. Βιντεοταινίες σε πηνία καταγωγής Δημοκρατίας της Κορέας 72

7. ΔΙΑΔΙΚΑΣΙΕΣ ΕΠΑΝΕΞΕΤΑΣΗΣ ΤΩΝ ΜΕΤΡΩΝ ΑΝΤΙΝΤΑΜΠΙΝΓΚ ΚΑΙ ΑΝΤΕΠΙΔΟΤΗΣΕΩΝ 73

7.1. Γενική επισκόπηση 73

7.2. Επανεξέταση ενόψει της λήξης της ισχύος των μέτρων 73

7.2.1. Κινηθείσες επανεξετάσεις ενόψει της λήξης της ισχύος των μέτρων 74

7.2.1.1. Αιθανολαμίνες από τις ΗΠΑ 74

7.2.1.2. Αργυραδάμας καταγωγής Λαϊκής Δημοκρατίας της Κίνας 75

7.2.1.3. Χλωριούχο κάλιο καταγωγής Λευκορωσίας, Ρωσίας και Ουκρανίας 75

7.2.1.4. Καρβίδιο πυριτίου καταγωγής Λαϊκής Δημοκρατίας της Κίνας, Ρωσίας και Ουκρανίας 75

7.2.1.5. Συσκευές λήψης εικόνων για την τηλεόραση καταγωγής Ιαπωνίας 76

7.2.1.6. Μαγνητικοί δίσκοι (μικροδίσκοι 3,5") καταγωγής Χονγκ Κονγκ και Δημοκρατίας της Κορέας 77

7.2.1.7. Υπερμαγγανικό κάλιο καταγωγής Λαϊκής Δημοκρατίας της Κίνας 77

7.2.1.8. Διαλύματα ουρίας και νιτρικού αμμωνίου (UAN) καταγωγής Πολωνίας 78

7.2.2. Ολοκληρωθείσες επανεξετάσεις ενόψει της λήξης της ισχύος των μέτρων 78

7.2.2.1. Οξείδιο μαγνησίας καταγωγής Λαϊκής Δημοκρατίας της Κίνας 78

7.2.2.2. Συνθετικές ίνες από πολυεστέρα καταγωγής Ταϊβάν 79

7.2.3. Περατωθείσες επανεξετάσεις ενόψει της λήξης της ισχύος των μέτρων 79

7.2.3.1. Σιδηροπυρίτιο καταγωγής Αιγύπτου και Πολωνίας 79

7.2.3.2. Συνθετικές ίνες από πολυεστέρα καταγωγής Δημοκρατίας της Κορέας 81

7.3. Ενδιάμεσες επανεξετάσεις 81

7.3.1. Κινηθείσες ενδιάμεσες επανεξετάσεις 81

7.3.1.1. Αιθανολαμίνες από τις ΗΠΑ 81

7.3.1.2. Αργυραδάμας καταγωγής Λαϊκής Δημοκρατίας της Κίνας 82

7.3.1.3. Ατομικά τηλεομοιοτυπικά μηχανήματα (φαξ) καταγωγής Ιαπωνίας και Σιγκαπούρης 82

7.3.1.4. Σωλήνες κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής Ρωσίας 82

7.3.1.5. Χλωριούχο κάλιο καταγωγής Λευκορωσίας, Ρωσίας και Ουκρανίας 83

7.3.1.6. Νήματα από πολυεστέρες (PTY) καταγωγής Ταϊβάν 83

7.3.1.7. Φούρνοι μικροκυμάτων καταγωγής Δημοκρατίας της Κορέας 83

7.3.1.8. Μαγνητικοί δίσκοι (μικροδίσκοι 3,5") καταγωγής Ταϊβάν 84

7.3.1.9. Εξαρτήματα σωληνώσεων από σίδηρο ή χάλυβα καταγωγής Ταϊλάνδης 84

7.3.1.10. Νήματα από πολυεστέρες (PTY) καταγωγής Μαλαισίας 84

7.3.1.11. Μέρη ποδηλάτων καταγωγής Λαϊκής Δημοκρατίας της Κίνας 85

7.3.1.12. Διαλύματα ουρίας και νιτρικού αμμωνίου καταγωγής Πολωνίας 85

7.3.2. Ολοκληρωθείσες ενδιάμεσες επανεξετάσεις 85

7.3.2.1. Μεταλλικό ασβέστιο καταγωγής Λαϊκής Δημοκρατίας της Κίνας και Ρωσίας 85

7.3.2.2. Σολομός (AD/AS) από τη Νορβηγία 86

7.3.2.3. Ατομικά τηλεομοιοτυπικά μηχανήματα (φαξ) καταγωγής Ιαπωνίας και Σιγκαπούρης 86

7.3.2.4. Σιδηροχρώμιο (χαμηλής περιεκτικότητας σε άνθρακα) καταγωγής Καζακστάν, Ρωσίας και Ουκρανίας 87

7.3.2.5. Μαγνητικοί δίσκοι (μικροδίσκοι 3,5") από την Ιαπωνία, την Ταϊβάν, τη Λαϊκή Δημοκρατία της Κίνας, το Χονγκ Κονγκ, τη Δημοκρατία της Κορέας, τη Μαλαισία, το Μεξικό, τις ΗΠΑ και την Ινδονησία 87

7.3.2.6. Φουρφουραλδεΐδη καταγωγής Λαϊκής Δημοκρατίας της Κίνας 88

7.4. Επανεξετάσεις νέων εταιρειών 88

7.4.1. Κινηθείσες επανεξετάσεις νέου εξαγωγέα 89

7.4.1.1. Σακίδια χεριού (από δέρμα) καταγωγής Λαϊκής Δημοκρατίας της Κίνας 89

7.4.2. Ολοκληρωθείσες επανεξετάσεις νέου εξαγωγέα 89

7.4.2.1. Σάκοι και σακίδια από πολυαιθυλένιο/πολυπροπυλένιο καταγωγής Ινδίας 89

7.4.2.2. Μαγνητικοί δίσκοι (μικροδίσκοι 3,5") καταγωγής Ινδονησίας 89

7.5. Έρευνες για την απορρόφηση του δασμού 90

7.5.1. Κινηθείσες έρευνες κατά της απορρόφησης των δασμών 90

7.5.1.1. Μηχανισμοί με δακτύλιους από τη Λαϊκή Δημοκρατία της Κίνας 90

7.5.1.2. Συνδετήρες από ανοξείδωτο χάλυβα και μέρη αυτών καταγωγής Μαλαισίας και Ταϊλάνδης 90

7.5.1.3. Μη κραματοποιημένο ακατέργαστο μαγνήσιο καταγωγής Λαϊκής Δημοκρατίας της Κίνας 91

7.6. Έρευνες για την καταστρατήγηση των μέτρων 91

7.6.1. Κινηθείσες έρευνες κατά της καταστρατήγησης των μέτρων 92

7.6.1.1. Μαγνητικοί δίσκοι (μικροδίσκοι 3,5") καταγωγής Λαϊκής Δημοκρατίας της Κίνας και Ταϊβάν 92

7.6.1.2. Εξαρτήματα σωληνώσεων από σίδηρο ή χάλυβα καταγωγής Λαϊκής Δημοκρατίας της Κίνας 92

7.6.2. Ολοκληρωθείσες έρευνες κατά της καταστρατήγησης των μέτρων 92

7.6.2.1. Αναπτήρες (που δεν ξαναγεμίζουν και που ξαναγεμίζουν) καταγωγής Λαϊκής Δημοκρατίας της Κίνας 92

7.6.2.2. Συσκευές λήψης εικόνων για την τηλεόραση καταγωγής Ιαπωνίας 93

7.7. Έρευνες στο πλαίσιο επανεξέτασης με ταχείες διαδικασίες 93

7.7.1. Κινηθείσες έρευνες στο πλαίσιο επανεξέτασης με ταχείες διαδικασίες 94

7.7.1.1. Ράβδοι από ανοξείδωτο χάλυβα καταγωγής Ινδίας 94

7.7.1.2. Σύρματα από ανοξείδωτους χάλυβες με διάμετρο μικρότερη από 1 mm καταγωγής Ινδίας 94

7.7.1.3. Σύρματα από ανοξείδωτους χάλυβες με διάμετρο 1 mm ή περισσότερο καταγωγής Ινδίας 94

7.7.1.4. Ράβδοι από ανοξείδωτο χάλυβα καταγωγής Ινδίας 94

7.7.2. Περατωθείσες έρευνες στο πλαίσιο επανεξέτασης με ταχείες διαδικασίες 95

7.7.2.1. Ράβδοι από ανοξείδωτο χάλυβα καταγωγής Ινδίας 95

8. ΕΛΕΓΧΟΣ ΤΩΝ ΑΝΑΛΗΨΕΩΝ ΥΠΟΧΡΕΩΣΕΩΝ 95

9. Επιστροφές 97

10. Νομική αναθεώρηση: αποφασεισ του δικαστηριου/πρωτοδικειου 97

10.1. Επισκόπηση των νομικών αναθεωρήσεων το 1999 97

10.2. Υποθέσεις που εκκρεμούν 97

10.3. Νέες υποθέσεις 98

10.4. Αποφάσεις εκδοθείσες από το Πρωτοδικείο 98

10.4.1. Φούρνοι μικροκυμάτων καταγωγής, μεταξύ άλλων, Ταϊλάνδης 98

10.4.2. Αναπτήρες τσέπης αερίου μιας χρήσης που δεν ξαναγεμίζουν καταγωγής, μεταξύ άλλων, Φιλιππίνων 99

10.4.3. Νιτρικό αμμώνιο καταγωγής Ρωσίας 99

10.4.4. Ορισμένοι σωλήνες κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής Ουγγαρίας, Πολωνίας, Ρωσίας, Τσεχικής Δημοκρατίας, Ρουμανίας και Σλοβακικής Δημοκρατίας 100

11. ΕΡΕΥΝΕΣ ΑΝΤΙΝΤΑΜΠΙΝΓΚ ΚΑΙ ΑΝΤΕΠΙΔΟΤΗΣΕΩΝ ΤΡΙΤΩΝ ΧΩΡΩΝ ΟΣΟΝ ΑΦΟΡΑ ΕΙΣΑΓΩΓΕΣ ΠΡΟΪΟΝΤΩΝ ΚΑΤΑΓΩΓΗΣ ΚΡΑΤΩΝ ΜΕΛΩΝ ΤΗΣ ΕΕ 101

11.1. Υποθέσεις αντιντάμπινγκ κατά κρατών μελών της ΕΕ 101

11.1.1. Περιπτώσεις έναρξης διαδικασιών (ακόμη στο στάδιο της έναρξης) 103

11.1.1.1. Καλώδιο ανύψωσης τάσης καταγωγής Γερμανίας 103

11.1.1.2. Αποστειρωμένα συνθετικά απορροφητικά χειρουργικά ράμματα καταγωγής Γερμανίας 103

11.1.1.3. Φιλμ άμεσης έκθεσης καταγωγής Γερμανίας 103

11.1.1.4. Καθαρό τερεφθαλικό οξύ καταγωγής Ισπανίας 103

11.1.1.5. Προευαισθητοποιημένες πλάκες εκτύπωσης καταγωγής Κάτω Χωρών 103

11.1.1.6. Εναέρια πολύκλωνα σύρματα ή καλώδια από αργίλιο με χαλύβδινο πυρήνα καταγωγής Γαλλίας 103

11.1.1.7. Κασσίτερος καταγωγής Κάτω Χωρών 103

11.1.1.8. Χαλύβδινοι δοκοί δόμησης καταγωγής Γερμανίας και Ισπανίας 103

11.1.1.9. Χαρτόνι καταγωγής Αυστρίας, Ισπανίας, Ιταλίας και Σουηδίας 104

11.1.1.10. Οινόπνευμα Oxo καταγωγής, μεταξύ άλλων, Ευρωπαϊκής Ένωσης 104

11.1.1.11. Βιταμίνη C καταγωγής Ευρωπαϊκής Ένωσης 104

11.1.1.12. Προϊόντα ινσουλίνης καταγωγής Γαλλίας και Δανίας 104

11.1.1.13. Αυτοκίνητα καταγωγής, μεταξύ άλλων, Ευρωπαϊκής Ένωσης 104

11.1.1.14. Γάλα καταγωγής, μεταξύ άλλων, Ευρωπαϊκής Ένωσης 104

11.1.1.15. Φωτογραφικό χαρτί καταγωγής ΗΒ και Γαλλίας 104

11.1.1.16. Άλας καταγωγής Ευρωπαϊκής Ένωσης 104

11.1.1.17. D-Γλυκιτόλη (σορβιτόλη) καταγωγής Ευρωπαϊκής Ένωσης 104

11.1.1.18. Μεθακρυλικό μεθύλιο καταγωγής Γερμανίας, Ισπανίας, Ηνωμένου Βασιλείου και Γαλλίας 104

11.1.1.19. Προϊόντα πολυουρεθάνης καταγωγής, μεταξύ άλλων, Ευρωπαϊκής Ένωσης 105

11.1.1.20. Πλάκες ενανθρακωμένου χάλυβα θερμής έλασης καταγωγής, μεταξύ άλλων, Φινλανδίας 105

11.1.1.21. Μικροσφαιρίδια από γυαλί καταγωγής, μεταξύ άλλων, Γαλλίας και

Γερμανίας 105

11.1.2. Προσωρινά μέτρα 105

11.1.2.1. Πλάκες χάλυβα κομμένες σε τεμάχια καταγωγής Γαλλίας και Ιταλίας 105

11.1.2.2. Θερμοευαίσθητο χαρτί καταγωγής Φινλανδίας, Γερμανίας και Ευρωπαϊκής Ένωσης 105

11.1.2.3. Εντομοκτόνο καταγωγής Δανίας 105

11.1.2.4. Κυανιούχο νάτριο καταγωγής Γερμανίας και Ευρωπαϊκής Ένωσης 105

11.1.2.5. Σωλήνες χωρίς συγκόλληση καταγωγής Αυστρίας 105

11.1.3. Οριστικά μέτρα 106

11.1.3.1. Ακρυλικές ίνες καταγωγής Ισπανίας, Ιταλίας και Πορτογαλίας 106

11.1.3.2. Κούτες τσιγάρων με φίλτρο από τη Γαλλία και τη Γερμανία 106

11.1.3.3. Λευκό φωτοαντιγραφικό χαρτί χωρίς επίχριση σε δεσμίδες

από τη Φινλανδία 106

11.1.3.4. Χαρτόνι από τη Γερμανία 106

11.1.3.5. Υποδερμικές βελόνες καταγωγής Βελγίου, Γερμανίας, Ιρλανδίας

και Ισπανίας 106

11.1.3.6. Ρόλλοι πλακών από ανοξείδωτο χάλυβα καταγωγής Βελγίου και Ιταλίας 106

11.1.3.7. Ακεταμινοφαινόλη καταγωγής Γαλλίας 106

11.1.3.8. Πλατέα προϊόντα θερμής έλασης ενανθρακωμένου και κραματοποιημένου χάλυβα σε φύλλα και ταινίες από τη Γαλλία 107

11.1.3.9. Ρόλλοι πλακών και ταινιών από ανοξείδωτο χάλυβα καταγωγής Γαλλίας, Γερμανίας, Ιταλίας και ΗΒ 107

11.1.3.10. Πολυανθρακικά προϊόντα από τη Γερμανία 107

11.1.3.11. Ελάσματα ψυχρής έλασης από χάλυβα καταγωγής Βελγίου και Ισπανίας 107

11.1.3.12. Ελαστικά από τη Γαλλία και την ΕΕ 107

11.1.3.13. Θερμοευαίσθητο χαρτί καταγωγής Φινλανδίας, Γερμανίας και Ευρωπαϊκής Ένωσης 107

11.1.3.14. Πλακίδια δαπέδου καταγωγής Ιταλίας 107

11.1.3.15. Μονωτικές ταινίες από φλοκωτό ύφασμα από την Iσπανία και το Ηνωμένο Βασίλειο 108

11.1.3.16. Αυτοκόλλητοι επίδεσμοι από την Γαλλία και την Γερμανία 108

11.1.4. Έρευνες που περατώθηκαν χωρίς την επιβολή μέτρων 108

11.1.4.1. Πλαστικοποιητές από πολυμερή καταγωγής ΗΒ 108

11.1.4.2. Ελαστικό στυρόλιο βουτανίου από τη Γαλλία και τη Γερμανία 108

11.1.4.3. Βελόνες ραπτομηχανής για τη βιομηχανία από τη Γερμανία 108

11.1.4.4. Στρογγυλό σύρμα κυκλικής διατομής από ανοξείδωτους χάλυβες καταγωγής, μεταξύ άλλων, Ισπανίας 108

11.1.4.5. Γυάλινα δοχεία καταγωγής Γερμανίας, Ιταλίας, Πορτογαλίας και Ισπανίας 108

11.1.4.6. Γάλα για βρέφη καταγωγής Δανίας και Κάτω Χωρών 109

11.1.4.7. Χαλύβδινοι δοκοί δόμησης καταγωγής Γερμανίας και Ισπανίας 109

11.1.4.8. Αναστολείς από τη Γερμανία 109

11.1.4.9. Ακρυλικές ίνες καταγωγής, μεταξύ άλλων, Ευρωπαϊκής Ένωσης 109

11.1.5. Εκκρεμείς υποθέσεις που άρχισαν πριν από το 1999 109

11.1.5.1. Eπικαλυμμένα χαρτόνια καταγωγής Αυστρίας, Γερμανίας, Κάτω Χωρών και Ισπανίας 109

11.1.5.2. Λιθοβάμβακας καταγωγής Κάτω Χωρών 110

11.1.5.3. Πολυστυρένιο σε κρυσταλλική μορφή καταγωγής Ευρωπαϊκής Ένωσης 110

11.1.5.4. Υφαντά χαλιά από πολυπροπυλένιο καταγωγής μεταξύ άλλων Βελγίου

και ΗΒ 110

11.1.5.5. Κοχλίες και περικόχλια καταγωγής, μεταξύ άλλων, Ισπανίας 110

11.1.5.6. Υδροαιθυλοκυτταρίνη καταγωγής, μεταξύ άλλων, Κάτω Χωρών 110

11.1.5.7. Προϊόντα θερμής και ψυχρής έλασης από ανοξείδωτο χάλυβα καταγωγής Γαλλίας, Γερμανίας, Ιταλίας και Ισπανίας 110

11.1.6. Έρευνες για επανεξέταση ενόψει της λήξης που οδήγησαν σε αλλαγή των επιβληθέντων δασμών 111

11.1.6.1. Ράβδοι από ανοξείδωτο χάλυβα καταγωγής Γαλλίας, Γερμανίας, Ιταλίας, Ισπανίας, Σουηδίας, Ηνωμένου Βασιλείου 111

11.1.6.2. Επεξεργασμένη ζάχαρη καταγωγής Βελγίου, Δανίας, Γερμανίας,

Κάτω Χωρών 111

11.1.6.3. Ορισμένα επικαλυμμένα χαρτιά καταγωγής Αυστρίας και Φινλανδίας 111

11.2. Υποθέσεις αντεπιδοτήσεων κατά κρατών μελών της ΕΕ 111

11.2.1. Περιπτώσεις έναρξης διαδικασιών (ακόμη στο στάδιο της έναρξης) 112

11.2.1.1. Μπράντι καταγωγής Γαλλίας 112

11.2.1.2. Κονσέρβες από χοιρινό μπούτι και luncheon meat καταγωγής Δανίας και Κάτω Χωρών 112

11.2.2. Προσωρινά μέτρα 112

11.2.2.1. Πλάκες ενανθρακωμένου χάλυβα κομμένες σε τεμάχια καταγωγής Γαλλίας και Ιταλίας 112

11.2.2.2. Σκόνη γάλακτος από την Ευρωπαϊκή Κοινότητα 112

11.2.3. Οριστικά μέτρα 113

11.2.3.1. Ρόλλοι πλακών από ανοξείδωτο χάλυβα καταγωγής Βελγίου 113

11.2.3.2. Πλάκες ενανθρακωμένου χάλυβα κομμένες σε τεμάχια καταγωγής Βελγίου 113

11.2.3.3. Πλάκες και ταινίες από ανοξείδωτο χάλυβα καταγωγής Ιταλίας και Γαλλίας 113

11.2.3.4. Προϊόντα χάλυβα που περιέχουν μόλυβδο και βισμούθιο καταγωγής Ηνωμένου Βασιλείου 114

11.2.4. Έρευνες που περατώθηκαν χωρίς την επιβολή μέτρων 114

11.2.4.1. Ζάχαρη καταγωγής Ευρωπαϊκής Κοινότητας 114

11.2.4.2. Προϊόντα χάλυβα που περιέχουν μόλυβδο και βισμούθιο

καταγωγής Γερμανίας 114

11.2.4.3. Πρίσματα από μόλυβδο καταγωγής Ηνωμένου Βασιλείου και Γερμανίας 115

11.2.5. Έρευνες για επανεξέταση που οδήγησαν σε αλλαγή

των επιβληθέντων δασμών 115

11.2.5.1. Ζυμαρικά καταγωγής Ιταλίας 115

12. Μέτρα διασφάλισης 115

12.1. Νομικό πλαίσιο 115

12.2. Δραστηριότητες της Κοινότητας στον τομέα των μέτρων διασφάλισης 116

12.3. Επισκόπηση των κυριότερων πρόσφατων περιπτώσεων θέσπισης μέτρων διασφάλισης από τρίτες χώρες 116

12.3.1. Βραζιλία 116

12.3.1.1. Παιχνίδια 116

12.3.2. Χιλή 117

12.3.2.1. Σιτάρι, αλεύρι από σιτάρι, ζάχαρη και βρώσιμα φυτικά έλαια 117

12.3.3. Τσεχική Δημοκρατία 117

12.3.3.1. Ζάχαρη 117

12.3.4. Αίγυπτος 118

12.3.4.1. Ξύλινα σπίρτα ασφαλείας 118

12.3.4.2. Λάμπες φθορισμού 118

12.3.5. Ινδία 118

12.3.5.1. Φαινόλη 118

12.3.5.2. Ακετόνη 118

12.3.5.3. Λευκός/κίτρινος φωσφόρος 118

12.3.6. Λετονία 119

12.3.6.1. Χοιρινό κρέας 119

12.3.7. Πολωνία 119

12.3.7.1. Πλατέα προϊόντα από χάλυβα 119

12.3.7.2. Ελκυστήρες 119

12.3.7.3. Γιαούρτι 119

12.3.8. Σλοβενία 120

12.3.8.1. Χοιρινό κρέας 120

12.3.9. Σλοβακία 120

12.3.9.1. Χοιρινό κρέας 120

12.3.10. ΗΠΑ 120

12.3.10.1. Γλουτένη σίτου 120

12.3.10.2. Χονδρόσυρμα από χάλυβα 121

12.3.10.3. Συγκολλημένες σωληνώσεις 121

12.3.10.4. Αρνίσιο κρέας 121

12.4. Εκθέσεις του δευτεροβάθμιου δικαιοδοτικού οργάνου για τα μέτρα διασφάλισης 122

12.4.1. Έκθεση του δευτεροβάθμιου δικαιοδοτικού οργάνου για υποδήματα από την Αργεντινή 122

12.4.2. Έκθεση του δευτεροβάθμιου δικαιοδοτικού οργάνου για την Κορέα - Γαλακτοκομικά προϊόντα. 124

13. Κανονισμοσ για τα εμποδια στο εμποριο (ΚΕΕ) 124

13.1. Ιστορικό και στόχοι 125

13.2. Νομικό πλαίσιο του ΚΕΕ 125

13.2.1. Δυνατότητα εφαρμογής 125

13.2.2. Διαδικασία 125

13.2.3. Ανάληψη δράσης στο πλαίσιο του ΚΕΕ 125

13.2.3.1. Διαδικασίες που άρχισαν το 1999 126

13.2.3.2. Επισκόπηση της εφαρμογής του ΚΕΕ από τη θέση του σε ισχύ 127

ΠΙΝΑΚΑΣ ΠΑΡΑΡΤΗΜΑΤΩΝ

ΠΑΡΑΡΤΗΜΑΤΑ: ΣΥΝΟΠΤΙΚΗ ΠΑΡΟΥΣΙΑΣΗ

ΠΑΡΑΡΤΗΜΑ Α // Νέες έρευνες που κινήθηκαν κατά την περίοδο από 1ης Ιανουαρίου έως τις 31 Δεκεμβρίου 1999

ΠΑΡΑΡΤΗΜΑ Β // Νέες έρευνες που κινήθηκαν ανά χώρα εξαγωγής κατά την περίοδο από 1ης Ιανουαρίου - 1994 έως 31 Δεκεμβρίου 1999

ΠΑΡΑΡΤΗΜΑ Γ // Νέες έρευνες που κινήθηκαν ανά χώρα εξαγωγής κατά την περίοδο από 1ης Ιανουαρίου 1994 έως 31 Δεκεμβρίου 1999

ΠΑΡΑΡΤΗΜΑ Δ // Νέες έρευνες που περατώθηκαν με την επιβολή προσωρινών δασμών κατά την περίοδο από 1ης Ιανουαρίου έως 31 Δεκεμβρίου 1999

ΠΑΡΑΡΤΗΜΑ E // Νέες έρευνες που περατώθηκαν με την επιβολή οριστικών δασμών κατά την περίοδο από 1ης Ιανουαρίου έως 31 Δεκεμβρίου 1999

ΠΑΡΑΡΤΗΜΑ ΣΤ // Νέες έρευνες που περατώθηκαν χωρίς την επιβολή μέτρων κατά την περίοδο από 1ης Ιανουαρίου έως 31 Δεκεμβρίου 1999

Παράρτημα Ζ // Επανεξετάσεις ενόψει της λήξεως ισχύος των μέτρων που κινήθηκαν ή περατώθηκαν από 1ης Ιανουαρίου έως 31 Δεκεμβρίου 1999

ΠΑΡΑΡΤΗΜΑ H // Ενδιάμεσες επανεξετάσεις που κινήθηκαν ή περατώθηκαν από 1ης Ιανουαρίου έως 31 Δεκεμβρίου 1999

ΠΑΡΑΡΤΗΜΑ Θ // Επανεξετάσεις νέου εξαγωγέα που κινήθηκαν ή περατώθηκαν από 1ης Ιανουαρίου έως 31 Δεκεμβρίου 1999

ΠΑΡΑΡΤΗΜΑ Ι // Έρευνες κατά της απορρόφησης των δασμών που κινήθηκαν περατώθηκαν κατά την περίοδο από 1ης Ιανουαρίου έως 31 Δεκεμβρίου 1999

ΠΑΡΑΡΤΗΜΑ K // Έρευνες κατά της καταστρατήγησης των μέτρων που κινήθηκαν ή περατώθηκαν κατά την περίοδο από 1ης Ιανουαρίου έως τις 31 Δεκεμβρίου 1999

ΠΑΡΑΡΤΗΜΑ Λ // Έρευνες κατά της καταστρατήγησης των μέτρων που κινήθηκαν ή περατώθηκαν κατά την περίοδο από 1ης Ιανουαρίου έως τις 31 Δεκεμβρίου 1999

ΠΑΡΑΡΤΗΜΑ M // Αναλήψεις υποχρεώσεων που έγιναν αποδεκτές ή απορρίφθηκαν κατά την περίοδο από 1ης Ιανουαρίου έως 31 Δεκεμβρίου 1999

ΠΑΡΑΡΤΗΜΑ N // Μέτρα που έληξαν κατά την περίοδο από 1ης Ιανουαρίου έως 31 Δεκεμβρίου 1999

ΠΑΡΑΡΤΗΜΑ Ξ // Ισχύοντα οριστικά μέτρα στις 31 Δεκεμβρίου 1999

A. Ανά προϊόν

Β. Ανά χώρα

ΠΑΡΑΡΤΗΜΑ Ο // Ισχύουσες αναλήψεις υποχρεώσεων στις 31 Δεκεμβρίου 1999

A. Ανά προϊόν

Β. Ανά χώρα

ΠΑΡΑΡΤΗΜΑ Π // Εκκρεμείς έρευνες αντιντάμπινγκ και αντεπιδοτήσεων στις 31 Δεκεμβρίου 1999

A. Νέες έρευνες (ανά προϊόν)

Β. Έρευνες για επανεξέταση (ανά προϊόν)

Γ. Ανά χώρα (Νέες έρευνες και έρευνες για την επανεξέταση)

ΠΑΡΑΡΤΗΜΑ Ρ // Επιστροφές κατά την περίοδο από 1ης Ιανουαρίου έως 31 Δεκεμβρίου 1999

ΠΑΡΑΡΤΗΜΑ Σ // Υποθέσεις ενώπιον δικαστηρίων

A. Υποθέσεις που εκκρεμούσαν ενώπιον του Δικαστηρίου και του Πρωτοδικείου των Ευρωπαϊκών Κοινοτήτων στις 31 Δεκεμβρίου 1999

Β. Αποφάσεις και εντολές του Δικαστηρίου και του Πρωτοδικείου των Ευρωπαϊκών Κοινοτήτων κατα το 1999

Αντικειμενο και Στοχοσ

Η παρούσα έκθεση υποβάλλεται στο Ευρωπαϊκό Κοινοβούλιο σε συνέχεια του ψηφίσματος της 16ης Δεκεμβρίου 1981 για τις δραστηριότητες της Κοινότητας κατά του ντάμπινγκ [1] καθώς και των εκθέσεων της επιτροπής του Ευρωπαϊκού Κοινοβουλίου για τη βιομηχανία, το εξωτερικό εμπόριο, την έρευνα και την ενέργεια [2]. Το πεδίο της έκθεσης του 1999 επεκτάθηκε, ώστε να συμπεριλάβει επίσης επισκόπηση ορισμένων άλλων δραστηριοτήτων της Κοινότητας στον τομέα της εμπορικής πολιτικής, ειδικότερα την εφαρμογή του κανονισμού για τα εμπόδια στο εμπόριο (TBR), δραστηριοτήτων σχετικά με τα μέτρα διασφάλισης που θέσπισαν τρίτες χώρες καθώς και δράσεων στο πλαίσιο του μνημονίου συμφωνίας για την επίλυση των διαφορών του Παγκόσμιου Οργανισμού Εμπορίου. Η επέκταση αυτή πραγματοποιήθηκε για δύο λόγους. Οι εν λόγω δραστηριότητες αναλαμβάνονται από τις υπηρεσίες που είναι αρμόδιες για την καταπολέμηση του ντάμπινγκ και των επιδοτήσεων ενώ όλες οι δραστηριότητες κατά του ντάμπινγκ και των επιδοτήσεων, καθώς και άλλα μέτρα εμπορικής πολιτικής, που καλύπτονται από την παρούσα έκθεση, έχουν τον ίδιο στόχο δηλαδή τη διασφάλιση θεμιτού ανταγωνισμού, όχι μόνο στο εσωτερικό της Ευρωπαϊκής Κοινότητας αλλά και στις αγορές των τρίτων χωρών.

[1] ΕΕ C 11, της 18.1.1982, σ. 37.

[2] PE 141.178/τελικό της 30.11.1990, εισηγητής κ. Gijs DE VRIES.

Οι δραστηριότητες κατά του ντάμπινγκ και των επιδοτήσεων εξακολουθούν, ωστόσο, να παραμένουν το κύριο αντικείμενο της παρούσας έκθεσης. Αυτή αναφέρει συνοπτικά τις εξελίξεις στη γενική πολιτική και περιέχει σύντομα σχόλια για κάθε αναληφθείσα διαδικασία, για κάθε ληφθέν προσωρινό ή οριστικό μέτρο, για τις αναληφθείσες έρευνες και για κάθε διαδικασία που έληξε χωρίς τη λήψη μέτρων. Παρέχει, επίσης, πληροφορίες για τις υποθέσεις που εκδικάζονται ενώπιον δικαστηρίων και έχουν σχέση με τα εν λόγω μέσα εμπορικής πολιτικής και αναφέρει συνοπτικά τις έρευνες κατά του ντάμπινγκ και των επιδοτήσεων που έχουν αναληφθεί από άλλες χώρες κατά της Ευρωπαϊκής Κοινότητας ή των κρατών μελών της.

Το 1999, σημειώθηκε σημαντική αύξηση των δραστηριοτήτων κατά του ντάμπινγκ και των επιδοτήσεων, που συνάγεται ειδικότερα από το μεγάλο αριθμό ερευνών που άρχισαν (86) σε σχέση με το 1998 (29) και τα προηγούμενα έτη.

Η παρούσα έκθεση αναλύει αυτή την εξέλιξη και καταλήγει στο συμπέρασμα ότι οφείλεται εν μέρει στην οικονομική κρίση που αντιμετώπισε η Ασία. Λόγω της κατάστασης εκεί, ορισμένοι ευαίσθητοι τομείς της Κοινότητας, όπως αυτοί του σιδήρου και χάλυβα, των ηλεκτρονικών και χημικών βιομηχανιών, αντιμετώπισαν μαζική εισροή στις εγχώριες αγορές φθηνών ή/και επιδοτούμενων εισαγωγών. Η εξέλιξη, ωστόσο, των δραστηριοτήτων το 1999 ήταν ανάλογη με αυτή που παρατηρήθηκε στους άλλους κύριους χρήστες μέσων αντιντάμπινγκ και αντεπιδοτήσεων, ιδίως στις ΗΠΑ. Εξάλλου, επειδή οι ειδικές συνθήκες της ασιατικής κρίσης δεν πρόκειται μάλλον να επαναληφθούν, η αύξηση του αριθμού των νέων ερευνών το 1999 μπορεί να θεωρηθεί ως εξαίρεση από τη συνήθη κατάσταση, ειδικότερα λόγω του ότι δεν έχουν μεταβληθεί οι πρακτικές των κοινοτικών οργάνων που είναι αρμόδια για την ερμηνεία και την εφαρμογή της νομοθεσίας κατά του ντάμπινγκ και των επιδοτήσεων.

Τα παραρτήματα της παρούσας έκθεσης διευκολύνουν τον εντοπισμό των δραστηριοτήτων που περιλαμβάνονται στους πίνακες.

Η παρούσα έκθεση διατίθεται επίσης στο ευρύ κοινό. (κόμβος του διαδικτύου (Internet) http://europa.eu.int/comm/dg01/trade10.htm)

1. Επισκόπηση τησ νομοθεσιασ κατα του νταμπινγκ και των επιδοτησεων

1.1. Νομικό πλαίσιο

1.1.1. Ισχύον δίκαιο

1.1.1.1. Διεθνές πλαίσιο

Σε διεθνές επίπεδο, οι αθέμιτες εμπορικές πρακτικές, όπως το ντάμπινγκ και η παροχή επιδοτήσεων, θεωρήθηκαν απειλή για τις ανοικτές αγορές ήδη από το 1947, όταν υπογράφηκε η πρώτη συμφωνία της GATT. Η συμφωνία περιείχε ειδικές διατάξεις που επέτρεπαν στα μέλη της GATT να λαμβάνουν μέτρα κατά των πρακτικών αυτών, στην περίπτωση που προκαλούσαν σημαντική ζημία στην εγχώρια βιομηχανία ενός μέλους της GATT.

Έκτοτε καταβλήθηκαν σημαντικές προσπάθειες για την εναρμόνιση των κανόνων σχετικά με τα μέσα εμπορικής άμυνας. Ιδίως κατά τον τελευταίο γύρο της GATT (που είναι γνωστός ως "ο γύρος της Ουρουγουάης"), ο οποίος οδήγησε στη δημιουργία του ΠΟΕ και σε λεπτομερείς συμφωνίες αντιντάμπινγκ και αντεπιδοτήσεων, αυτές οι προσπάθειες επικεντρώθηκαν σε διαδικαστικούς κανόνες καθώς και σε πρακτικούς όρους που πρέπει να πληρούνται προκειμένου να λαμβάνονται μέτρα άμυνας. Η Κοινότητα διαδραμάτισε ενεργό ρόλο στις διαπραγματεύσεις αυτών των κριτηρίων τα οποία συμπεριέλαβε και στη δική της νομοθεσία.

1.1.1.2. Κοινοτική νομοθεσία

Η πρώτη νομοθεσία αντιντάμπινγκ και αντεπιδοτήσεων της Κοινότητας ανάγεται στο 1968 και εν συνεχεία τροποποιήθηκε πολλές φορές. Οι ισχύοντες βασικοί κανονισμοί (ΕΚ και ΕΚΑΧ) που αποτελούν τη νομική βάση των ερευνών αντεπιδοτήσεων και αντιντάμπινγκ στην Κοινότητα, άρχισαν να ισχύουν μεταξύ Μαρτίου 1996 και Απριλίου 1998 [3]. Είναι παρόμοιοι με τις συμφωνίες αντιντάμπινγκ και αντεπιδοτήσεων που συμφωνήθηκαν κατά τις διαπραγματεύσεις GATT/ΠΟΕ.

[3] Κανονισμός (EΚ) αριθ. 384/96 του Συμβουλίου, της 22ας Δεκεμβρίου 1995 (ΕΕ L 56, 6.3.1996), όπως τροποποιήθηκε για τελευταία φορά από τον κανονισμό (EΚ) αριθ. 905/98 (ΕΕ L 128, 30.4.1998) και απόφαση της Επιτροπής αριθ. 2277/96/ΕΚΑΧ της 28.11.1996 (ΕΕ L 308, 29.11.1996) για το αντιντάμπινγκ και Κανονισμός (EΚ) αριθ. 2026/97 της 6ης Οκτωβρίου 1997 (ΕΕ L 288, 21.10.1997) και απόφαση της Επιτροπής αριθ. 1889/98/ECSC της 3ης Σεπτεμβρίου 1998 (ΕΕ L 245, 4.9.1998) για τις αντεπιδοτήσεις.

Επιπλέον, η κοινοτική νομοθεσία περιέχει ορισμένες διατάξεις που αποσκοπούν στην εξασφάλιση της ισόρροπης εφαρμογής της κοινοτικής νομοθεσίας αντιντάμπινγκ και αντεπιδοτήσεων. Αυτές οι διατάξεις είναι η εξέταση του "συμφέροντος της Κοινότητας" και ο "κανόνας του χαμηλότερου δασμού".

Η εξέταση του συμφέροντος της Κοινότητας αντιστοιχεί σε ρήτρα του δημοσίου συμφέροντος και προβλέπει ότι μπορούν να ληφθούν μέτρα μόνον στην περίπτωση που δεν είναι αντίθετα με το γενικό συμφέρον της Κοινότητας. Αυτό προϋποθέτει την εκτίμηση των οικονομικών συμφερόντων στο σύνολό τους, συμεριλαμβανομένων των συμφερόντων των εγχωρίου κλάδου παραγωγής, των χρηστών και των καταναλωτών.

Ο κανόνας του χαμηλότερου δασμού ορίζει ότι τα μέτρα που επιβάλλει η Κοινότητα μπορούν να είναι χαμηλότερα από το περιθώριο του ντάμπινγκ ή των επιδοτήσεων, εφόσον ο χαμηλότερος δασμός είναι επαρκής για να προστατευθεί κατάλληλα ο σχετικός κοινοτικός κλάδος παραγωγής.

1.1.2. Τι είναι το ντάμπινγκ και οι αντισταθμίσιμες επιδοτήσεις - βασικοί όροι για την επιβολή των δασμών

1.1.2.1. Ντάμπινγκ και επιδοτήσεις

Tο ντάμπινγκ ορίζεται παραδοσιακά ως η εισαγωγή διακρίσεων στις τιμές μεταξύ των εθνικών αγορών, ή ως πωλήσεις σε τιμές χαμηλότερες από το κόστος παραγωγής. Η νομοθεσία αντιντάμπινγκ της Κοινότητας ορίζει το ντάμπινγκ ως την πώληση ενός προϊόντος στην Κοινότητα σε τιμή χαμηλότερη από την "κανονική αξία" του. Αυτή η "κανονική αξία" είναι συνήθως η πραγματική τιμή πωλήσεων στην εγχώρια αγορά της χώρας εξαγωγής. Συνεπώς, μία εταιρεία πραγματοποιεί πωλήσεις σε τιμές που αποτελούν αντικείμενο ντάμπινγκ, αν οι τιμές στην εγχώρια αγορά της είναι υψηλότερες από τις τιμές εξαγωγής της (διάκριση ως προς τις τιμές).

Αν, ωστόσο, οι πωλήσεις στην εγχώρια αγορά δεν είναι αντιπροσωπευτικές, ιδίως επειδή δεν έχουν πραγματοποιηθεί σε επαρκείς ποσότητες, η κανονική αξία μπορεί να καθοριστεί διαφορετικά, για παράδειγμα με βάση τις τιμές πώλησης άλλων παραγωγών στην εν λόγω αγορά ή το κόστος παραγωγής. Στην τελευταία περίπτωση, μία εταιρεία πωλεί σε τιμές ντάμπινγκ αν οι τιμές εξαγωγής της είναι χαμηλότερες από το κόστος παραγωγής.

Στις περισσότερες περιπτώσεις όπου οι πρακτικές ντάμπινγκ δεν είναι μεμονωμένες, η αγορά χαρακτηρίζεται σε ορισμένο βαθμό από στεγανοποίηση. Η στεγανοποίηση αυτή μπορεί να οφείλεται σε κρατικές ρυθμίσεις, αλλά και σε άλλους παράγοντες, όπως για παράδειγμα στις προτιμήσεις των καταναλωτών. Κατά συνέπεια, οι εξαγωγείς προστατεύονται, εν μέρει τουλάχιστον, από τον διεθνή ανταγωνισμό στην εγχώρια αγορά τους.

Οι επιδοτήσεις μπορεί να έχουν παρόμοιες επιπτώσεις με τις πωλήσεις σε τιμές που αποτελούν αντικείμενο ντάμπινγκ. Συνίστανται σε απευθείας ενίσχυση εκ μέρους του Δημοσίου, που παρέχει όφελος στους παραγωγούς ή στους εξαγωγείς (π.χ. υπό μορφή επιχορηγήσεων, φορολογικών και δασμολογικών απαλλαγών και προτιμησιακών δανείων με επιτόκια χαμηλότερα από εκείνα της αγοράς, συστημάτων προώθησης των εξαγωγών, που επιτρέπουν στους εξαγωγείς να πωλούν σε χαμηλές τιμές στην Κοινότητα).

1.1.2.2. Σημαντική ζημία και αιτιώδης συνάφεια

Για να ληφθούν μέτρα κατά των αθέμιτων εμπορικών πρακτικών δεν αρκεί να εξάγουν οι εταιρείες τα προϊόντα τους στην Κοινότητα σε τιμές που αποτελούν αντικείμενο ντάμπινγκ ή επιδοτήσεων. Λαμβάνονται μέτρα μόνον όταν αυτές οι εξαγωγές προκαλούν σημαντική ζημία στους κοινοτικούς παραγωγούς, οι οποίοι δεν μπορούν να είναι ανταγωνιστικοί σε ισότιμη βάση με τους εξαγωγείς.

Δείκτη ζημίας αποτελεί κατ'αρχάς το γεγονός ότι οι όγκοι των εισαγωγών που αποτελούν αντικείμενο ντάμπινγκ ή επιδοτήσεων αυξάνονται κατά τη διάρκεια ορισμένης περιόδου καθώς και το ότι οι τιμές αυτών των εισαγωγών είναι χαμηλότερες από τις τιμές πωλήσεων της κοινοτικής βιομηχανίας. Κατά συνέπεια, ο σχετικός κοινοτικός κλάδος παραγωγής αναγκάζεται να μειώσει τον όγκο της παραγωγής και τις τιμές πώλησης, χάνει μερίδια της αγοράς, σημειώνει ζημίες ή υποχρεούται να μειώσει τον αριθμό των απασχολουμένων. Στην χειρότερη των περιπτώσεων, οι εξαγωγείς ενδέχεται να προσπαθήσουν να εξουδετερώσουν βιώσιμους κοινοτικούς παραγωγούς εφαρμόζοντας ληστρική στρατηγική καθορισμού τιμών. Εν πάση περιπτώσει, η ανάλυση της ζημίας απαιτεί να λαμβάνονται υπόψη όλοι οι σχετικοί παράγοντες πριν αποφασισθεί αν ο σχετικός κοινοτικός κλάδος παραγωγής έχει υποστεί σημαντική ζημία.

Μία άλλη προϋπόθεση για την επιβολή μέτρων είναι το ότι η ζημία πρέπει να έχει προκληθεί από το ντάμπινγκ ή τις επιδοτήσεις. Αυτός ο όρος πληρούται όταν η επιδείνωση της κατάστασης του σχετικού κοινοτικού κλάδου παραγωγής συμπίπτει με την αύξηση των εισαγωγών που αποτελούν αντικείμενο ντάμπινγκ ή επιδοτήσεων. Αξίζει να σημειωθεί ότι οι εισαγωγές που αποτελούν αντικείμενο ντάμπινγκ ή επιδοτήσεων δεν είναι αναγκαστικά η μόνη αιτία της ζημίας.

1.1.2.3. Συμφέρον της Κοινότητας

Τέλος, πρέπει να διασφαλιστεί ότι η εφαρμογή των μέτρων δεν είναι αντίθετη προς το συμφέρον της Κοινότητας. Εξετάζονται σχετικά τα συμφέροντα όλων των οικονομικών φορέων που ενδέχεται να θιγούν από το αποτέλεσμα της έρευνας, πράγμα που αποτελεί τον λεγόμενο έλεγχο του κοινοτικού συμφέροντος. Σ'αυτό το πλαίσιο, εξετάζεται προσεκτικά η διαφύλαξη της απασχόλησης στην Κοινότητα.

1.1.3. Διαδικασία

Οι έρευνες ακολουθούν τους διαδικαστικούς κανόνες που καθορίζονται στους αντίστοιχους βασικούς κανονισμούς. Αυτοί οι κανόνες εξασφαλίζουν διαφανή, θεμιτή και αντικειμενική διαδικασία εφόσον παρέχουν σημαντικά διαδικαστικά δικαιώματα στα ενδιαφερόμενα μέρη. Εξάλλου, τα αποτελέσματα κάθε έρευνας δημοσιεύονται στην Επίσημη Εφημερίδα των ΕΚ και η Κοινότητα είναι υποχρεωμένη να αιτιολογεί τις αποφάσεις της σ'αυτή τη δημοσίευση. Τέλος, διασφαλίζεται ότι κάθε υπόθεση εξετάζεται με βάση τα ιδιαίτερα στοιχεία της και η Επιτροπή δεν διστάζει να περατώσει μία υπόθεση, αν δεν πληρούνται οι όροι για την επιβολή μέτρων.

Αν και κάθε έρευνα είναι διαφορετική ανάλογα με τα εκάστοτε προϊόντα και τις χώρες, για όλες οι υποθέσεις εφαρμόζονται οι ίδιοι διαδικαστικοί κανόνες με εξαίρεση τις χώρες της Κεντρικής και Ανατολικής Ευρώπης και την Τουρκία για τις οποίες ισχύουν ορισμένοι προτιμησιακοί κανόνες. Οι κανόνες που ισχύουν για κάθε νέα υπόθεση περιγράφονται συνοπτικά στη συνέχεια.

Έναρξη διαδικασίας

Μία υπόθεση αρχίζει κανονικά με την υποβολή καταγγελίας από τον σχετικό κοινοτικό κλάδο παραγωγής. Μετά την παραλαβή αυτής της καταγγελίας, η Επιτροπή αξιολογεί κατά πόσον η καταγγελία περιέχει επαρκή αποδεικτικά στοιχεία που επιτρέπουν την έναρξη διαδικασίας. Η διαδικασία κινείται με τη δημοσίευση ανακοίνωσης για την έναρξη διαδικασίας στην Επίσημη Εφημερίδα. Σ'αυτήν την ανακοίνωση, καλούνται όλα τα ενδιαφερόμενα μέρη, συμπεριλαμβανομένων των χρηστών και, όταν χρειάζεται, των οργανώσεων των καταναλωτών, να συμμετάσχουν στην έρευνα. Αποστέλλονται επίσης λεπτομερή ερωτηματολόγια στους παραγωγούς των χωρών εξαγωγής και της Κοινότητας, στους εμπόρους (ειδικότερα τους εισαγωγείς) και σε άλλα ενδιαφερόμενα μέρη, όπως οι χρήστες. Κοινοποιείται επίσης σ'αυτά τα μέρη ότι μπορούν να ζητήσουν ακρόαση και πρόσβαση στους μη εμπιστευτικούς φακέλους για να υπερασπισθούν την υπόθεσή τους.

Η έρευνα μέχρι το στάδιο των προσωρινών μέτρων

Μετά την παραλαβή των απαντήσεων στο ερωτηματολόγιο, διεξάγονται επιτόπιες έρευνες από τους υπαλλήλους της Επιτροπής στις εγκαταστάσεις των συνεργαζομένων μερών.

Στόχος αυτών των επισκέψεων είναι να επαληθευθεί αν είναι αξιόπιστες οι πληροφορίες που δίνονται στο ερωτηματολόγιο. Εν συνεχεία αυτές οι επαληθευμένες πληροφορίες χρησιμοποιούνται για τον υπολογισμό του περιθωρίου ντάμπινγκ, του περιθωρίου κατά το οποίο οι τιμές είναι χαμηλότερες από τις κοινοτικές και του αναγκαίου επιπέδου για την εξουδετέρωση της ζημίας. Αυτοί οι υπολογισμοί συνίστανται συχνά σε πολλές χιλιάδες συναλλαγών και συνεπάγονται πολύπλοκες αναλύσεις του κόστους παραγωγής.

Τα αποτελέσματα των υπολογισμών και οι άλλες διαπιστώσεις συνοψίζονται σ'ένα έγγραφο εργασίας, βάσει του οποίου αποφασίζεται - μετά από διαβουλεύσεις με τα κράτη μέλη στη συμβουλευτική επιτροπή - αν χρειάζεται να επιβληθούν προσωρινά μέτρα ή αν πρέπει να περατωθεί η διαδικασία. Και στις δύο περιπτώσεις, η λήψη της απόφασης αποτελεί αρμοδιότητα της Επιτροπής.

Η έρευνα μέχρι το στάδιο των οριστικών μέτρων

Μετά τη δημοσίευση στην Επίσημη Εφημερίδα ενός κανονισμού της Επιτροπής για την επιβολή προσωρινών δασμών, τα ενδιαφερόμενα μέρη που έχουν υποβάλει σχετικό αίτημα ενημερώνονται για την έρευνα για να μπορέσουν να επαληθεύσουν τους υπολογισμούς της Επιτροπής και να διατυπώσουν τις παρατηρήσεις τους. Μπορούν επίσης να καταβάλουν τις παρατηρήσεις τους κατά τη διάρκεια μιας ακρόασης. Η Επιτροπή λαμβάνει υπόψη όλες τις παρατηρήσεις όταν προετοιμάζει το δεύτερο, οριστικό, έγγραφο εργασίας.

Μετά την τελική κοινοποίηση και τις διαβουλεύσεις με τα κράτη μέλη βάσει του δεύτερου εγγράφου εργασίας, η Επιτροπή υποβάλλει πρόταση στο Συμβούλιο σχετικά με την επικύρωση ή μη των προσωρινών μέτρων και επιβάλλει οριστικά μέτρα. Άλλη δυνατότητα είναι η αποδοχή από την Επιτροπή των αναλήψεων υποχρεώσεων που προσφέρουν οι εξαγωγείς, οι οποίοι αναλαμβάνουν τη δέσμευση να τηρούν τις ελάχιστες τιμές. Σ'αυτήν την περίπτωση, δεν επιβάλλονται δασμοί για τις εταιρείες για τις οποίες γίνονται δεκτές οι αναλήψεις υποχρεώσεων.

Το Συμβούλιο αποφασίζει αν θα εγκρίνει την πρόταση της Επιτροπής με απλή πλειοψηφία, δηλ. τουλάχιστον οκτώ κράτη μέλη πρέπει να είναι υπέρ της προτάσεως της Επιτροπής. Ο κανονισμός για την επιβολή οριστικών δασμών και για την είσπραξη των προσωρινών δασμών δημοσιεύεται στην Επίσημη Εφημερίδα.

Προθεσμίες

Η διαδικασία που περιγράφεται παραπάνω υπόκειται σε αυστηρές δεσμευτικές προθεσμίες. Έτσι, μια απόφαση για την επιβολή προσωρινών δασμών πρέπει να λαμβάνεται εντός εννέα μηνών από την έναρξη της διαδικασίας και η συνολική διάρκεια μιας έρευνας περιορίζεται σε 15 μήνες. Τούτο οδηγεί σε σημαντική πίεση χρόνου, λαμβανομένων υπόψη, μεταξύ άλλων, των εσωτερικών διαβουλεύσεων και της ανάγκης δημοσίευσης κανονισμών και αποφάσεων των κοινοτικών οργάνων σε όλες τις κοινοτικές γλώσσες συγχρόνως.

Τα μέτρα αντιντάμπινγκ ή τα αντισταθμιστικά μέτρα παραμένουν κατά κανόνα σε ισχύ επί πέντε έτη και μπορούν να λάβουν τη μορφή δασμών ή αναλήψεων υποχρεώσεων που συμφωνούνται με εξαγωγείς. Τα μέτρα επιβάλλονται σε εθνικό επίπεδο, αλλά στους εξαγωγείς που συνεργάστηκαν καθ'όλη τη διάρκεια της έρευνας μπορεί να χορηγηθεί ατομική μεταχείριση, με την εφαρμογή ειδικού δασμού για κάθε εταιρεία. Κατά την πενταετή περίοδο, τα ενδιαφερόμενα μέρη μπορούν, υπό ορισμένες προϋποθέσεις, να ζητήσουν επανεξέταση των μέτρων ή την επιστοφή των καταβληθέντων δασμών αντιντάμπινγκ. Τα μέτρα μπορούν επίσης να ανασταλούν για ορισμένο χρονικό διάστημα αν πληρούνται συγκεκριμένα κριτήρια.

Οι κανονισμοί για το αντιντάμπινγκ και τις αντεπιδοτήσεις προβλέπουν διοικητικές έρευνες και πραγματοποιούν διάκριση μεταξύ ενδιάμεσων επανεξετάσεων, επανεξετάσεων νέων εταιρειών και επανεξετάσεων ενόψει της λήξης της ισχύος των μέτρων. Οι διαδικασίες αυτές κινούνται κανονικά μόνο βάσει έγκυρων αποδείξεων και δεν υπερβαίνουν συνήθως σε διάρκεια τους 12 μήνες.

H επανεξέταση ενόψει της λήξης ισχύος των μέτρων προορίζεται να καθορίσει αν η λήξη της ισχύος των μέτρων είναι πιθανόν να οδηγήσει στη συνέχιση ή στην επανάληψη του ντάμπινγκ και της ζημίας. Κατά τη διάρκεια της πενταετούς περιόδου, η Επιτροπή μπορεί να πραγματοποιήσει ενδιάμεση επανεξέταση. Στο πλαίσιο της εν λόγω διαδικασίας, η Επιτροπή θα εξετάσει αν έχουν μεταβληθεί σημαντικά οι συνθήκες όσον αφορά την επιδότηση/το ντάμπινγκ και τη ζημία ή αν τα ισχύοντα μέτρα επιτυγχάνουν τα επιδιωκόμενα αποτελέσματα εξάλειψης της ζημίας. Τέλος, οι βασικοί κανονισμοί προβλέπουν ότι διενεργείται επανεξέταση για να καθοριστούν τα ατομικά περιθώρια για τους νέους εξαγωγείς στη σχετική χώρα εξαγωγής.

Νομική αναθεώρηση

Τα διαδικαστικά δικαιώματα των μερών, συμπεριλαμβανομένων των ακροάσεων και της πρόσβασης στους μη εμπιστευτικούς φακέλους, προστατεύονται σε όλες τις φάσεις της διαδικασίας και, προς το σκοπό της ορθής εφαρμογής τους, προβλέπεται σύστημα νομικής αναθεώρησης. Η αρμοδιότητα για την αναθεώρηση των υποθέσεων αντιντάμπινγκ και αντεπιδοτήσεων εμπίπτει στο Πρωτοδικείο και στο Δικαστήριο στο Λουξεμβούργο. Βέβαια, τα μέλη του ΠΟΕ έχουν πάντα τη δυνατότητα προσφυγής στο μηχανισμό επίλυσης των διαφορών που προβλέπει ο οργανισμός αυτός.

1.1.4. Οι υπηρεσίες αντιντάμπινγκ και αντεπιδοτήσεων

Οι έρευνες αντιντάμπινγκ και αντεπιδοτήσεων διενεργούνται από τις Διευθύνσεις Γ και Ε της Γενικής Διεύθυνσης Γενικού Εμπορίου η οποία είναι επιφορτισμένη με την εξωτερική εμπορική πολιτική. Ενώ η Διεύθυνση Γ ασχολείται με τις πτυχές των ερευνών που αφορούν το ντάμπινγκ, η Διεύθυνση Ε καλύπτει τους τομείς της ζημίας και των συμφερόντων της Κοινότητας. Επιπλέον, η Μονάδα 3 στη Διεύθυνση Ε είναι επιφορτισμένη με τις έρευνες κατά των επιδοτήσεων και την εφαρμογή του κανονισμού για τα εμπόδια στο εμπόριο.

1.2. Τροποποιήσεις του βασικού κανονισμού

Οι βασικοί κανονισμοί για το αντιντάμπινγκ και τις αντεπιδοτήσεις δεν τροποποιήθηκαν κατά το 1999. Κρίθηκε, ωστόσο, αναγκαία η ευθυγράμμιση ορισμένων διατάξεων της απόφασης αριθ. 2277/96/ΕΚΑΧ με τις διατάξεις του κανονισμού (EΚ) αριθ. 384/96, ώστε να διασφαλιστεί η συνοχή της εφαρμογής των κανόνων αντιντάμπινγκ που προβλέπονται στο πλαίσιο των συνθηκών ΕΚ και ΕΚΑΧ αντίστοιχα. Για το σκοπό αυτό, η Επιτροπή ενέκρινε δύο σειρές τροποποιήσεων με την απόφαση αριθ. 1000/99/ΕΚΑΧ [4].

[4] Απόφαση της Επιτροπής αριθ. 1000/1999/ΕΚΑΧ της 11ης Μαΐου 1999 , για την τροποποίηση της απόφασης αριθ. 2277/96/ΕΚΑΧ για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας Άνθρακα και Χάλυβα (EE L 122, 12.5.1999).

Πρώτον, η νέα αυτή απόφαση επεκτείνει την τροποποίηση του βασικού κανονισμού αντιντάμπινγκ που περιέχεται στον κανονισμό (ΕΚ) αριθ. 905/98 [5] σε προϊόντα της ΕΚΑΧ. Η τροποποίηση αυτή επιτρέπει την παροχή του καθεστώτος οικονομίας της αγοράς σε επιμέρους εταιρείες της Κίνας και της Ρωσίας (βλ. 17η έκθεση, 1998). Τα κριτήρια χορήγησης του εν λόγω καθεστώτος σύμφωνα με την απόφαση αριθ. 1000/99/ΕΚΑΧ είναι ακριβώς τα ίδια με εκείνα που καθορίζονται στον κανονισμό (EΚ) αριθ. 905/98.

[5] Κανονισμός αριθ. 905/98/ΕΚΑΧ του Συμβουλίου, της 27ης Απριλίου 1998 , για την τροποποίηση του κανονισμού αριθ. 384/96/ΕΚΑΧ για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (EE L 128, 30.4.1998).

Δεύτερον, το άρθρο 1 παράγραφος 2 της απόφασης αριθ. 1000/99/ΕΚΑΧ ευθυγραμμίζει την απόφαση αριθ. 2277/96/ΕΚΑΧ με τον κανονισμό (EΚ) αριθ. 384/96 όπως τροποποιήθηκε από τον κανονισμό (EΚ) αριθ. 2331/96. Συγκεκριμένα, η απόφαση αριθ. 1000/99/ΕΚΑΧ καταργεί τον αποκλειστικό χαρακτήρα της κατάστασης των παραγόντων που πρέπει να ευθυγραμμιστούν ενόψει της σύγκρισης μεταξύ της κανονικής αξίας και της τιμής εξαγωγής.

1.3. Εφαρμογή του κανονισμού (ΕΚ) αριθ. 905/98 του Συμβουλίου σχετικά με το καθεστώς οικονομίας της αγοράς που χορηγείται ατομικά σε εταιρείες της Κίνας και της Ρωσίας

1.3.1. Κανονισμός (EΚ) αριθ. 905/98 περί τροποποιήσεως του βασικού κανονισμού αντιντάμπινγκ

Ο κανονισμός αυτός προσέθεσε ένα νέο στοιχείο στο καθεστώς που ισχύει για περιπτώσεις που αφορούν την Κίνα και τη Ρωσία, επηρεάζοντας κυρίως τη μέθοδο που εφαρμόζεται για τον υπολογισμό της κανονικής αξίας. Διατηρείται, κατ'αρχήν, η παραδοσιακή προσέγγιση (δηλ. τη βάση αποτελούν οι τιμές και το κόστος που καθορίζει η σχετική χώρα), αλλά όταν πρόκειται για έρευνες που αφορούν την Κίνα και τη Ρωσία εφαρμόζεται προσέγγιση για κάθε περίπτωση χωριστά, όπου οι εξαγωγείς μπορούν να ζητούν μεταχείριση οικονομίας της αγοράς.

Στο πλαίσιο του βασικού κανονισμού, οι εταιρείες μπορούν να ζητούν ατομικό καθεστώς οικονομίας της αγοράς. Το καθεστώς αυτό χορηγείται μόνον αν αποδεικνύονται τα εξής:

(α) οι αποφάσεις αιτουσών επιχειρήσεων που αφορούν τις τιμές, το κόστος, τις εισροές, τις πωλήσεις, τις επενδύσεις λαμβάνονται με συνεκτίμηση των επιταγών της αγοράς και χωρίς σημαντική παρέμβαση του κράτους.

(β) οι επιχειρήσεις διαθέτουν ένα σαφές σύνολο βασικών λογιστικών στοιχείων που ελέγχονται ανεξάρτητα σύμφωνα με τα διεθνή λογιστικά πρότυπα.

(γ) το κόστος παραγωγής και η δημοσιονομική κατάσταση των επιχειρήσεων δεν αποτελούν αντικείμενο σημαντικών στρεβλώσεων που μεταφέρονται από το προηγούμενο σύστημα που ήταν διαφορετικό από την οικονομία της αγοράς.

(δ) οι επιχειρήσεις υπόκεινται στη νομοθεσία περί πτωχεύσεων και ιδιοκτησίας που εγγυάται την νομική ασφάλεια και σταθερότητα, και

(ε) οι πράξεις μετατροπής του συναλλάγματος πραγματοποιούνται σε τιμές της αγοράς.

Τα πέντε αυτά κριτήρια εφαρμόζονται σωρευτικά.

1.3.2. Παρατηρήσεις σχετικά με την εφαρμογή του νέου κανόνα από 1ης Ιουλίου 1998

Το καθεστώς οικονομίας της αγοράς χορηγήθηκε σε πολύ περιορισμένο αριθμό περιπτώσεων, λόγω της αδυναμίας των αιτουσών επιχειρήσεων να συμμορφωθούν με τις προϋποθέσεις που καθορίζονται στο βασικό κανονισμό.

Από τις πρώτες εφαρμογές βάσει του άρθρου 2 παράγραφος 7 συνάγεται ότι οι περισσότερες από τις αιτούσες εταιρείες δεν είχαν σαφή λογιστικά στοιχεία ή δεν τηρούσαν καθόλου λογιστικές εγγραφές. Στις περιπτώσεις αυτές, δεν ήταν δυνατό να χορηγηθεί το καθεστώς οικονομίας της αγοράς επειδή δεν επληρούτο σαφώς το δεύτερο κριτήριο του άρθρου 2 παράγραφος 7. Ένας άλλος παράγοντας που φαίνεται ότι υπήρξε καθοριστικός είναι η ικανότητα της εταιρείας να πραγματοποιεί πωλήσεις στην εγχώρια αγορά. Όταν το κράτος απαγόρευσε στην εταιρεία να ενεργεί κατ'αυτό τον τρόπο, ο περιορισμός αυτός έγινε αντιληπτός ως σαφής παραβίαση του πρώτου κριτηρίου του άρθρου 2 παράγραφος 7 δηλαδή του όρου σύμφωνα με τον οποίο αποφάσεις αιτουσών επιχειρήσεων που έχουν σχέση, μεταξύ άλλων, με ενδείξεις της αγοράς σχετικά με την προσφορά και τη ζήτηση και χωρίς σημαντική παρέμβαση του κράτους.

1.4. Επίλυση των διαφορών στο πλαίσιο του ΠΟΕ στον τομέα του αντιντάμπινγκ και των αντεπιδοτήσεων

1.4.1. Περιγραφή της διαδικασίας επίλυσης των διαφορών στο πλαίσιο του ΠΟΕ

Σύμφωνα με τα συμπεράσματα του Γύρου της Ουρουγουάης, ο ΠΟΕ διασφαλίζει διαδικασία επίλυσης των διαφορών μεταξύ των κρατών μελών του όσον αφορά την εφαρμογή ορισμένων συμφωνιών του ΠΟΕ. Αυτό αποτελεί σημαντική εξέλιξη του διεθνούς εμπορικού δικαίου. Η διαδικασία διακρίνεται σε δύο στάδια. Το πρώτο στάδιο διεκπεραιώνεται σε επίπεδο κρατών μελών και συνίσταται σε διμερείς διαβουλεύσεις. Σε περίπτωση αποτυχίας των διαβουλεύσεων, μπορεί να αρχίσει το δεύτερο στάδιο με τη συμμετοχή ειδικής ομάδας ("panel"). Η εν λόγω ειδική ομάδα δημοσιεύει έκθεση, η οποία μπορεί να προσβληθεί ενώπιον του δευτεροβάθμιου δικαιοδοτικού οργάνου. Τόσο η έκθεση της ειδικής ομάδας όσο και η έκθεση του δευτεροβάθμιου δικαιοδοτικού οργάνου θεωρείται ότι εγκρίνονται από το όργανο επίλυσης των διαφορών, εκτός εάν αυτό τις απορρίψει με ομοφωνία [6].

[6] Κάθε προσφυγή εξετάζεται από τρία μέλη του διαρκούς επταμελούς δευτεροβάθμιου δικαιοδοτικού οργάνου που συγκροτεί το όργανο επίλυσης διαφορών. Το όργανο επίλυσης διαφορών υποχρεούται να αποδεχθεί ή να απορρίψει την έκθεση του δευτεροβάθμιου δικαιοδοτικού οργάνου εντός 30 ημερών. η απόρριψη είναι δυνατή μόνο με συναίνεση.

Η συμφωνία του Μαρακές καθορίζει τις επιμέρους συμφωνίες του ΠΟΕ των οποίων μπορεί να γίνει επίκληση για την έναρξη διαδικασίας επίλυσης των διαφορών. Η διαδικασία επίλυσης των διαφορών εφαρμόζεται ρητά στις συμφωνίες αντιντάμπινγκ και στη συμφωνία για τις αντεπιδοτήσεις και τους αντισταθμιστικούς δασμούς.

1.4.2. Διαδικασία που ακολουθεί η ειδική ομάδα σχετικά με τις δραστηριότητες αντιντάμπινγκ και αντεπιδοτήσεων της ΕΕ

Εκκρεμούν διάφορες διαβουλεύσεις για αντιντάμπινγκ και αντεπιδοτήσεις. Πέντε μεταξύ αυτών άρχισαν μετά από καταγγελία της ΕΕ. Εκκρεμούν δύο υποθέσεις που αμφισβητούν τη νομοθεσία αντιντάμπινγκ και αντεπιδοτήσεων της ΕΕ. Εξάλλου, το 1999 εγκρίθηκαν δύο εκθέσεις της ειδικής ομάδας και μια ενδιάμεση έκθεση σχετικά με το αντιντάμπινγκ και τις αντεπιδοτήσεις. Σε κάθε μία από τις περιπτώσεις αυτές, τα πορίσματα της ειδικής ομάδας είναι σχετικά με την πολιτική αντιντάμπινγκ και αντεπιδοτήσεων της ΕΕ και στηρίζουν την ερμηνεία των κανόνων του ΠΟΕ από την Κοινότητα.

(i) Περίπτωση κατά την οποία καταγγέλλων είναι η ΕΕ: Ειδική επιτροπή του ΠΟΕ για την επιβολή αντισταθμιστικών δασμών σε πλατέα προϊόντα θερμής έλασης από χάλυβα που περιέχουν μόλυβδο και βισμούθιο καταγωγής Ηνωμένου Βασιλείου. Στις 6 Οκτωβρίου 1999, η ειδική ομάδα του ΠΟΕ εξέδωσε ενδιάμεση έκθεση για την παραπάνω περίπτωση. H ειδική ομάδα αποδέχθηκε τα κύρια επιχειρήματα που προέβαλε η Κοινότητα και κατέληξε στο συμπέρασμα ότι, με την επιβολή αντισταθμιστικών δασμών στις εισαγωγές ράβδων από μόλυβδο από το ΗΒ κατασκευής UES και British Steel plc (ιδιωτικοποιημένη εταιρεία που διαδέχθηκε την British Steel Corporation), οι Ηνωμένες Πολιτείες παραβίασαν το άρθρο 10 της συμφωνίας για τις επιδοτήσεις και τα αντισταθμιστικά μέτρα. Η ειδική ομάδα όρισε επιπλέον ότι η ανεξάρτητη πώληση στοιχείων ενεργητικού σε θεμιτή αξία αγοράς (στο πλαίσιο ιδιωτικοποίησης ή πώλησης μεταξύ ιδιωτών) καταργεί το όφελος προηγούμενης επιδότησης και καθιστά περιττή την επιβολή περαιτέρω αντισταθμιστικών δασμών. Η άποψη αυτή αποτελεί σημαντική νίκη της Κοινότητας, δεδομένου ότι τα πορίσματα της ειδικής ομάδας θα υποχρεώσουν τις ΗΠΑ να αλλάξουν την πρακτική αντισταθμιστικών δασμών σ'αυτόν τον τομέα και θέτει υπό αμφισβήτηση τη συνεχή επιβολή αντισταθμιστικών δασμών από τις ΗΠΑ, ιδίως στα προϊόντα από χάλυβα, έναντι ορισμένων άλλων κρατών μελών της ΕΕ.

(ii) Άλλη διαδικασία της ειδικής ομάδας σχετικά με το αντιντάμπινγκ: Ειδική ομάδα του ΠΟΕ για τους δασμούς αντιντάμπινγκ που επιβάλλουν οι ΗΠΑ σε δυναμικές μνήμες καταγωγής Κορέας. Στις 29 Ιανουαρίου 1999, το όργανο επίλυσης διαφορών συγκρότησε ειδική ομάδα για την επιβολή από τις ΗΠΑ δασμών αντιντάμπινγκ σε ημιαγωγούς δυναμικής μνήμης (DRAMS) καταγωγής Κορέας [7]. Αν και η υπόθεση αυτή δεν αφορούσε την Ευρωπαϊκή Ένωση, παρουσιάζει ιδιαίτερο ενδιαφέρον για την πρακτική αντιντάμπινγκ της ΕΕ, δεδομένου ότι επιβεβαίωσε πράγματι τη συμβατότητα ορισμένων πτυχών του βασικού κανονισμού ΕΕ με τη συμφωνία του ΠΟΕ για το αντιντάμπινγκ. Σε συνέχεια απόφασης του υπουργείου εμπορίου για μη ανάκληση εντολής σχετικά με μέτρα αντιντάμπινγκ, η Κορέα ζήτησε τη σύσταση ειδικής ομάδας με βάση τον ισχυρισμό ότι η εν λόγω απόφαση παραβίαζε διάφορες διατάξεις της νομοθεσίας αντιντάμπινγκ. Η ειδική ομάδα εξέτασε τη συμβατότητα της νομοθεσίας αντιντάμπινγκ των ΗΠΑ ιδίως με τα άρθρα 11 παράγραφος 2, 2 παράγραφος 1 και 6 παράγραφος 6 της συμφωνίας του ΠΟΕ για το αντιντάμπινγκ. Η ειδική ομάδα κατέληξε στο σημαντικό πόρισμα ότι θα πρέπει να διεξάγεται, στο πλαίσιο ενδιάμεσης επανεξέτασης, έλεγχος του κινδύνου επανάληψης του ντάμπινγκ, αν και το άρθρο 11 παράγραφος 2 της συμφωνίας ΠΟΕ δεν περιλαμβάνει ρητή διάταξη για εξέταση της ενδεχόμενης επανάληψης του ντάμπινγκ, όπως συμβαίνει για την περίπτωση της ζημίας. Η ειδική ομάδα, συνεπώς, επιβεβαιώνει την πρακτική της Κοινότητας για ενδιάμεσες επανεξετάσεις.

[7] WT/DS99/R.

(iii) Ειδικές ομάδες των οποίων τη σύσταση ζήτησαν τρίτες χώρες έναντι της ΕΕ:

- Καταγγελία της Ινδίας κατά της ΕΕ σχετικά με διαδικασίες αντιντάμπινγκ για αλεύκαστα βαμβακερά υφάσματα καταγωγής Ινδίας. Η Ινδία ισχυρίζεται ότι ο καθορισμός της διάρκειας, η έναρξη, η επιλογή δείγματος και ο καθορισμός του ντάμπινγκ και της ζημίας δεν συμφωνούν με τις υποχρεώσεις της ΕΕ έναντι του ΠΟΕ. (διαβουλεύσεις σε εκκρεμότητα)

- Καταγγελία της Ινδίας κατά της ΕΕ σχετικά με διαδικασίες αντιντάμπινγκ για αλεύκαστα βαμβακερά υφάσματα καταγωγής Ινδίας. Η Ινδία ισχυρίζεται ότι ο καθορισμός της διάρκειας, η έναρξη και ο καθορισμός του ντάμπινγκ και της ζημίας καθώς και η επιχειρηματολογία των αρχών της ΕΕ δεν συμφωνούν με τις υποχρεώσεις της ΕΕ έναντι του ΠΟΕ (έχει συγκροτηθεί ειδική ομάδα).

2. Γενικη Περιγραφη Των Ισχυοντων Μετρων

Στο τέλος του 1999, ίσχυαν 156 μέτρα στην Κοινότητα [8], τα οποία κάλυπταν 63 προϊόντα και 35 χώρες (βλ. παράρτημα Ο). Πέντε από τα μέτρα αφορούσαν διαδικασίες αντεπιδοτήσεων. Η πλειονότητα των οριστικών μέτρων είχε τη μορφή δασμών. σε σημαντικό αριθμό περιπτώσεων, ωστόσο, ιδίως αυτών που αφορούν χώρες ΚΑΕ, έγιναν αποδεκτές αναλήψεις υποχρεώσεων.

[8] Τα μέτρα απαριθμούνται ανά προϊόν και ανά χώρα.

Μεταξύ των μέτρων που ίσχυαν κατά το τέλος του 1999, 33 αφορούσαν την Κίνα, 11 τη Ρωσία και 11 μέτρα εφαρμόστηκαν για χώρες χωρίς οικονομία αγοράς, στις οποίες περιλαμβάνονται η Λευκορωσία και το Καζακστάν με 2 μέτρα και η Ουκρανία με 7 μέτρα. Δεκαοχτώ μέτρα (ή το 11,54%) αφορούσαν μια ή περισσότερες από τις 10 χώρες της Κεντρικής και Ανατολικής Ευρώπης (ΧΚΑΕ) [9].

[9] Οι χώρες αυτές είναι οι εξής: η Ρουμανία, η Βουλγαρία, η Σλοβακική Δημοκρατία, η Τσεχική Δημοκρατία, η Σλοβενία, η Ουγγαρία, η Πολωνία, η Λιθουανία, η Λετονία και η Εσθονία.

Για μια πιο ρεαλιστική άποψη των επιπτώσεων που έχουν τα μέτρα αντιντάμπινγκ ωστόσο, πρέπει να λαμβάνεται υπόψη ο όγκος του εμπορίου των σχετικών προϊόντων, ο οποίος κυμαίνεται σημαντικά ανάλογα με τον τομέα του προϊόντος. Ο όγκος αυτός είναι συχνά πολύ μεγάλος στην περίπτωση προϊόντων υψηλής τεχνολογίας, όπως οι ηλεκτρονικές συσκευές, που αποτελούν προϊόντα υψηλής προστιθέμενης αξίας. Θα πρέπει να υπογραμμιστεί ότι το 0,4% [10] των συνολικών εισαγωγών στην Κοινότητα υποβλήθηκε το 1999 σε μέτρα αντιντάμπινγκ και αντεπιδοτήσεων.

[10] Πηγή Comext.

ΠΙΝΑΚΑΣ 1

Έρευνες αντιντάμπινγκ και αντεπιδοτήσεων

κατά την περίοδο από 1ης Ιανουαρίου 1995 έως 31 Δεκεμβρίου 1999 [11]

[11] Η έναρξη μιας υπόθεσης που αφορά πολλές χώρες, θεωρείται ως χωριστή έρευνα/διαδικασία ανά χώρα.

>ΘΕΣΗ ΠIΝΑΚΑ>

3. ΕΝΑΡΞΗ ΕΡΕΥΝΩΝ ANTIΝΤΑΜΠΙΝΓΚ ΚΑΙ ΑΝΤΕΠΙΔΟΤΗΣΕΩΝ

3.1. Εισαγωγή

Το πλέον αξιοσημείωτο χαρακτηριστικό του 1999 είναι ο μεγάλος αριθμός νέων υποθέσεων για τις οποίες άρχισε διαδικασία σε σύγκριση με το προηγούμενο έτος. το 1998, η Επιτροπή άρχισε 29 νέες έρευνες ενώ, το 1999, οι νέες έρευνες έφθασαν τις 86. Μεταξύ 1995 και 1999, ωστόσο, ο αριθμός νέων ερευνών ήταν μάλλον σταθερός και μάλιστα μειώθηκε μεταξύ 1997 και 1998, με 45 και 29 νέες ερευνες αντίστοιχα (βλ. πίνακα 1).

Η αύξηση αυτή είναι ιδιαιτέρως εμφανής στους τομείς των χημικών και συναφών προϊόντων (με καμία νέα περίπτωση το 1998 και 28 το 1999), του σιδήρου και χάλυβα (με 14 νέες περιπτώσεις το 1998 και 21 το 1999) και των ηλεκτρονικών ειδών (με καμία περίπτωση το 1998 και 10 το 1999).

Από γεωγραφική άποψη, η μεγαλύτερη αύξηση νέων υποθέσεων αφορά με μεγάλη διαφορά τις ασιατικές χώρες, ενώ σημειώνεται μικρότερη αύξηση για τις χώρες της Κεντρικής και Ανατολικής Ευρώπης και τα CIS. Θα πρέπει, επίσης, να υπογραμμιστεί ότι το ποσοστό των περιπτώσεων αντεπιδοτήσεων αυξήθηκε σημαντικά φθάνοντας το 23% του συνόλου των νέων ερευνών το 1999, ενώ αντιπροσώπευε μόνο το 4% του συνόλου το 1996.

Ορισμένα στοιχεία δείχνουν ότι υπάρχει σχέση μεταξύ της ασιατικής οικονομικής κρίσης και την εμφάνισης νέων περιπτώσεων έρευνας. Η κρίση άρχισε τον Απρίλιο 1997 και επηρέασε αμέσως το Χονγκ Κονγκ, την Ινδονησία, την Ιαπωνία, τη Μαλαισία, την Ταϊβάν, την Ταϊλάνδη και τη Νότιο Κορέα. Κύριο στοιχείο της κρίσης ήταν η κατάρρευση της εγχώριας ζήτησης στη νοτιοανατολική Ασία, ιδίως στον τομέα του χάλυβα. Η εγχώρια κατανάλωση στην περιοχή αυτή μειώθηκε και οι χώρες απέκτησαν τη μεγαλύτερη μέχρι τότε εξάρτηση από τις εξαγωγές ως μέσο ανάκαμψης.

Κατά συνέπεια, η κρίση οδήγησε σε αύξηση των εξαγωγών προϊόντων που πωλούνταν σε τιμές χαμηλότερες του κόστους ή επιδοτούμενες. Υποστηρίζεται ότι οι κυβερνήσεις της νοτιοανατολικής Ασίας επιδότησαν τη διατήρηση των εγκαταστάσεων παραγωγής χάλυβα, ακόμη και υπό συνθήκες πλεονάζουσας παραγωγικής ικανότητας. Ο ισχυρισμός αυτός δικαιολογείται από την ξαφνική αύξηση των νέων ερευνών για αντεπιδοτήσεις από 4 το 1997 σε 20 το 1999, από τις οποίες οι 19 αφορούσαν την νοτιοανατολική Ασία.

Τελευταία, η υποχώρηση της εγχώριας κατανάλωσης στη νοτιοανατολική Ασία επηρέασε το εμπόριο με χώρες που πραγματοποιούσαν παραδοσιακά εξαγωγές στην εν λόγω περιοχή. Οι εν λόγω χώρες αναγκάστηκαν να προωθήσουν τις εξαγωγές τους προς άλλες διαθέσιμες αγορές, ιδίως προς τις ΗΠΑ και την ΕΕ. Σ'αυτό το πλαίσιο, γίνεται αναφορά στην αύξηση των νέων ερευνών που άρχισε η ΕΕ σχετικά με τη Λαϊκή Δημοκρατία της Κίνας και την Ταϊβάν.

Θα πρέπει να σημειωθεί, ότι η αύξηση των νέων ερευνών το 1999 στην ΕΕ ακολούθησε την ίδια τάση με αυτή που παρακρατήθηκε για τους άλλους κύριους χρήστες των μέσων αντιντάμπινγκ και αντεπιδοτήσεων. Για παράδειγμα, οι ΗΠΑ άρχισαν περισσότερες έρευνες το 1999 από ό,τι το 1998, με αύξηση από 46 το 1998 (36 έρευνες αντιντάμπινγκ και 10 έρευνες αντεπιδοτήσεων) σε 56 το 1996 (46 έρευνες αντιντάμπινγκ και 10 έρευνες αντεπιδοτήσεων).

Η αύξηση αυτή των νέων περιπτώσεων, ωστόσο, δεν θα έπρεπε μάλλον να θεωρηθεί ως αλλαγή τάσης, αλλά ως το αποτέλεσμα εξαιρετικών περιστάσεων που είναι απίθανο να επαναληφθούν.

Σε παγκόσμιο επίπεδο, όπου όλο και περισσότερες νέες χώρες θεσπίζουν και εφαρμόζουν μέσα αντιντάμπινγκ και αντεπιδοτήσεων, η πολιτική της ΕΕ παραμένει αμετάβλητη και δεν προωθεί ευρύτερη χρήση των κανονισμών αντιντάμπινγκ και αντεπιδοτήσεων.

Αξίζει, τέλος, να υπενθυμιστεί ότι οι νομοθεσίες αντιντάμπινγκ και αντεπιδοτήσεων της Κοινότητας περιέχουν αυστηρούς όρους σχετικά με την υποβολή καταγγελιών και την έναρξη διαδικασιών, όσον αφορά ιδίως τα αποδεικτικά στοιχεία για την ύπαρξη ντάμπινγκ και ζημίας.

Στο παράρτημα Α παρέχεται επισκόπηση των νέων ερευνών που άρχισαν το 1999, ενώ το παρόν τμήμα της έκθεσης παρέχει συνοπτική περιγραφή καθεμιάς από τις εν λόγω περιπτώσεις.

3.2. Υποθέσεις

3.2.1. Πλατέα προϊόντα έλασης, από σίδηρο ή από όχι σε κράμα χάλυβες, καταγωγής Βουλγαρίας, Ινδίας, Ιράν, Νότιας Αφρικής, Ομοσπονδιακής Δημοκρατίας της Γιουγκοσλαβίας και Ταϊβάν

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 7 Ιανουαρίου 1999. Η διαδικασία κινήθηκε μετά από καταγγελία που κατατέθηκε από την Eurofer για λογαριασμό του κοινοτικού κλάδου παραγωγής. Την καταγγελία στήριξε περισσότερο από το 89% του συνόλου των κοινοτικών παραγωγών.

Ο ισχυρισμός περί ντάμπινγκ όσον αφορά την Ινδία, το Ιράν, τη Νότιο Αφρική και την Ταϊβάν, στηρίζεται σε σύγκριση της κανονικής αξίας, που υπολογίστηκε με βάση τις εγχώριες τιμές, με τις τιμές εξαγωγής του εν λόγω προϊόντος στην Κοινότητα.

Ο ισχυρισμός περί ντάμπινγκ όσον αφορά τη Βουλγαρία και την Ομοσπονδιακή Δημοκρατία της Γιουγκοσλαβίας στηρίζεται σε σύγκριση της κατασκευασμένης κανονικής αξίας με τις τιμές εξαγωγής του εν λόγω προϊόντος στην Κοινότητα.

Τα υπολογισθέντα με τον τρόπο αυτό περιθώρια ντάμπινγκ είναι σημαντικά για όλες τις ενδιαφερόμενες χώρες εξαγωγής.

Ο καταγγέλλων ισχυρίζεται, και προσκόμισε σχετικά αποδεικτικά στοιχεία, ότι οι εισαγωγές του υπό εξέταση προϊόντος από τη Βουλγαρία, την Ινδία, το Ιράν, τη Νότιο Αφρική, την Ομοσπονδιακή Δημοκρατία της Γιουγκοσλαβίας και την Ταϊβάν έχουν αυξηθεί συνολικά τόσο σε απόλυτες τιμές όσο και από πλευράς μεριδίου αγοράς.

Επιπλέον, υποστηρίζεται ότι ο όγκος και οι τιμές του εν λόγω εισαγόμενου προϊόντος έχουν, μεταξύ άλλων συνεπειών, επηρεάσει αρνητικά τις πωλήσεις, τo επίπεδο των τιμών των κοινοτικών παραγωγών, με αποτέλεσμα τη σημαντική επιδείνωση της οικονομικής κατάστασης στο σχετικό κοινοτικό κλάδο παραγωγής.

3.2.2. Πλατέα προϊόντα έλασης από σίδηρο ή από όχι σε κράμα χάλυβες από την Ινδία, την Ταϊβάν και τη Νότιο Αφρική (AS)

Η ανακοίνωση για την έναρξη διαδικασίας αντεπιδοτήσεων δημοσιεύθηκε στις 8 Ιανουαρίου 1999. Η διαδικασία κινήθηκε μετά από καταγγελία που υπέβαλε η Ευρωπαϊκή Συνομοσπονδία Χαλυβουργιών (EUROFER) για λογαριασμό των κοινοτικών παραγωγών που αντιπροσωπεύουν ένα σημαντικό ποσοστό της κοινοτικής παραγωγής πλατέων ρόλλων από χάλυβα.

Η καταγγελία περιείχε αποδεικτικά στοιχεία σύμφωνα με τα οποία οι παραγωγοί ή/και εξαγωγείς του υπό εξέταση προϊόντος τυγχάνουν διαφόρων επιδοτήσεων που χορηγούν οι δημόσιες αρχές της Ινδίας, της Νοτίου Αφρικής και της Ταϊβάν. Οι επιδοτήσεις αυτές συνίστανται σε φορολογικές πιστώσεις, απαλλαγές από το φόρο εισοδήματος των επιχειρήσεων, ταχύτερες αποσβέσεις, απαλλαγές από εισαγωγικούς δασμούς, δάνεια με προτιμησιακά επιτόκια, άμεσες επιδοτήσεις, προτιμησιακές μεταφορές και δαπάνες κοινής ωφελείας. Σύμφωνα με τους ισχυρισμούς, τα καθεστώτα αυτά είτε εξαρτώνται από τη χρησιμοποίηση εγχώριων κατά προτίμηση προϊόντων αντί εισαγόμενων είτε περιορίζονται σε ορισμένες επιχειρήσεις και, επομένως, έχουν ατομικό χαρακτήρα και είναι αντισταθμίσιμα.

Σε ό,τι αφορά τη ζημία, προβλήθηκε ο ισχυρισμός ότι οι εισαγωγές του σχετικού προϊόντος από την Ινδία, τη Νότιο Αφρική και την Ταϊβάν είχαν αυξηθεί τόσο σε απόλυτες τιμές όσο και από πλευράς μεριδίου αγοράς. Επιπλέον, υποστηρίχθηκε ότι ο όγκος και οι τιμές των εν λόγω εισαγωγών είχαν, μεταξύ άλλων συνεπειών, επηρεάσει αρνητικά το μερίδιο αγοράς, τις πωληθείσες ποσότητες και τo επίπεδο των τιμών των κοινοτικών παραγωγών. Υποστηρίχθηκε ότι οι εν λόγω παράγοντες είχαν ως αποτέλεσμα τη σημαντική επιδείνωση των συνολικών επιδόσεων και της οικονομικής κατάστασης στο σχετικό κοινοτικό κλάδο παραγωγής.

3.2.3. Κίτρινος φωσφόρος από τη Λαϊκή Δημοκρατία της Κίνας

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 14 Ιανουαρίου 1999. Η διαδικασία άρχισε μετά από καταγγελία που υπέβαλε η εταιρεία Thermphos International BV, μόνος παραγωγός κίτρινου φωσφόρου στην Κοινότητα.

Η διαδικασία αποτελεί την πρώτη εξονυχιστική έρευνα, κατ'εφαρμογή του τροποποιημένου άρθρου 2 παράγραφος 7 του κανονισμού (ΕΚ) αριθ. 384/96 του Συμβουλίου, κατά την οποία πρέπει να εξεταστεί, κατόπιν αιτήσεως, η κατάσταση της οικονομίας αγοράς των κινέζων εξαγωγών-παραγωγών.

Ο καταγγέλλων πρότεινε να υπολογιστεί το ντάμπινγκ με βάση τη σύγκριση μεταξύ της κανονικής αξίας, που καθορίστηκε σε συνάρτηση με τις εγχώριες τιμές στις ΗΠΑ, και των αντίστοιχων τιμών εξαγωγής του εν λόγω προϊόντος στην Κοινότητα. Με βάση τα στοιχεία αυτά, το περιθώριο ντάμπινγκ που υπολογίζεται είναι σημαντικό.

Ο καταγγέλλων ισχυρίστηκε, και προσκόμισε σχετικά αποδεικτικά στοιχεία, ότι οι εισαγωγές του εν λόγω προϊόντος από τη Λαϊκή Δημοκρατία της Κίνας έχουν αυξηθεί συνολικά σε απόλυτες τιμές και από πλευράς μεριδίου αγοράς.

Υποστηρίχθηκε περαιτέρω, ότι ο όγκος και οι τιμές του εισαγόμενου προϊόντος είχαν, μεταξύ άλλων συνεπειών, ασκήσει αρνητική επίδραση στις ποσότητες που πωλήθηκαν, ενώ είχε μεταβληθεί το επίπεδο τιμών με το οποίο επιβαρύνθυκαν οι κοινοτικοί παραγωγοί, με συνέπεια ουσιαστικά δυσμενή αποτελέσματα στη συνολική απόδοση, στην οικονομική κατάσταση και στην κατάσταση της απασχόλησης στον κοινοτικό κλάδο παραγωγής.

3.2.4. Συσκευές λήψης εικόνων για την τηλεόραση από τις ΗΠΑ

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 22 Ιανουαρίου 1999. Η διαδικασία άρχισε μετά από καταγγελία της Philips BTS Broadcast Television Systems BV που αντιπροσωπεύει σημαντικό τμήμα της συνολικής κοινοτικής παραγωγής συσκευών λήψης εικόνων για την τηλεόραση.

Ο ισχυρισμός περί ντάμπινγκ όσον αφορά τις ΗΠΑ βασίζεται σε σύγκριση μεταξύ της κανονικής αξίας και των τιμών εξαγωγής του εν λόγω προϊόντος στην Κοινότητα. Με βάση τα στοιχεία αυτά, το περιθώριο ντάμπινγκ που υπολογίστηκε ήταν σημαντικό.

Ο καταγγέλλων ισχυρίστηκε και προσκόμισε αποδεικτικά στοιχεία σύμφωνα με τα οποία οι εισαγωγές του εν λόγω προϊόντος από τις ΗΠΑ είχαν αυξηθεί συνολικά, τόσο σε απόλυτες τιμές όσο και από πλευράς μεριδίου αγοράς.

Υποστηρίχθηκε περαιτέρω ότι οι όγκοι και οι τιμές του εισαγόμενου σχετικού προϊόντος είχαν, μεταξύ άλλων συνεπειών, ασκήσει αρνητική επίδραση στις ποσότητες που πωλήθηκαν, ενώ είχε μεταβληθεί το επίπεδο τιμών με το οποίο επιβαρύνθηκαν οι κοινοτικοί παραγωγοί, με συνέπεια ουσιαστικά δυσμενή αποτελέσματα στη συνολική απόδοση, στην οικονομική κατάσταση και στην κατάσταση της απασχόλησης στον κοινοτικό κλάδο παραγωγής.

3.2.5. Μέρη που χρησιμοποιούνται σε συσκευές λήψης εικόνων για την τηλεόραση από την Ιαπωνία

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 12 Ιανουαρίου 1999. Η Επιτροπή αποφάσισε να αρχίσει διαδικασία και έρευνα για τις εισαγωγές ορισμένων μερών που χρησιμοποιούνται σε συσκευές λήψης εικόνων για την τηλεόραση από την Ιαπωνία.

Τον Ιούνιο 1998, η Επιτροπή άρχισε έρευνα για την καταστρατήγηση οριστικών δασμών αντιντάμπινγκ που είχαν επιβληθεί στις εισαγωγές δομοστοιχείων, σειρών προς συναρμολόγηση, υποσυνόλων και μερών για συσκευές λήψης εικόνων για την τηλεόραση από την Ιαπωνία, τα οποία χρησιμοποιούνται, κατά τους ισχυρισμούς, για τη συναρμολόγηση στην Κοινότητα.

Η έρευνα ολοκληρώθηκε με πρόταση για λήξη της διαδικασίας χωρίς επιβολή μέτρων λόγω ανάκλησης της καταγγελίας. Πληροφορίες, ωστόσο, που συγκέντρωσε η Επιτροπή στο πλαίσιο της εν λόγω έρευνας την οδήγησαν στο συμπέρασμα ότι υπάρχουν εκ πρώτης όψεως ενδείξεις για την ύπαρξη ντάμπινγκ, ζημίας και αιτιώδους συνάφειας μεταξύ αυτών, όπως ορίζεται στο άρθρο 5 παράγραφος 2 του βασικού κανονισμού. Υπό τις ιδιαίτερες αυτές συνθήκες, η Επιτροπή αποφάσισε να κινήσει νέα διαδικασία αντιντάμπινγκ βάσει του άρθρου 5 του βασικού κανονισμού.

3.2.6. Κουτιά συσκευασίας ψηφιακών δίσκων από τη Λαϊκή Δημοκρατία της Κίνας

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 5 Μαρτίου 1999. Η διαδικασία κινήθηκε μετά από καταγγελία που κατατέθηκε από την European Plastics Converters (EuPC) για λογαριασμό του κοινοτικού κλάδου παραγωγής. Η καταγγελία στηρίχθηκε από οκτώ συνολικά εταιρείες.

Η καταγγελία περιείχε αποδεικτικά στοιχεία για την ύπαρξη σημαντικού ντάμπινγκ, το οποίο υπολογίστηκε με βάση τη σύγκριση της κανονικής αξίας, που καθορίστηκε με βάση την τιμή της οικονομίας αγοράς σε τρίτη χώρα (Ταϊλάνδη), και των τιμών εξαγωγής του εν λόγω προϊόντος στην Κοινότητα.

Σε ότι αφορά τη ζημία, προσκομίστηκαν αποδείξεις ότι οι εισαγωγές από τη Λαϊκή Δημοκρατία της Κίνας είχαν αυξηθεί σημαντικά σε απόλυτες τιμές και από πλευράς μεριδίου αγοράς. Υποστηρίχθηκε περαιτέρω, ότι ο όγκος και οι τιμές των εισαγόμενων προϊόντων επηρέασαν αρνητικά τις πωλήσεις, τo επίπεδο των τιμών των κοινοτικών παραγωγών, με αποτέλεσμα τη σημαντική επιδείνωση των συνολικών επιδόσεων και της οικονομικής κατάστασης στο σχετικό κοινοτικό κλάδο παραγωγής.

3.2.7. Βιντεοταινίες σε πηνία καταγωγής Δημοκρατίας της Κορέας

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 11 Μαρτίου 1999. Η διαδικασία κινήθηκε μετά από καταγγελία που κατατέθηκε από την Video Pancake Manufacturers Association (VIPAM) για λογαριασμό του κοινοτικού κλάδου παραγωγής. Την καταγγελία στήριξε περισσότερο από το 70% του συνόλου των κοινοτικών παραγωγών βιντεοταινιών σε πηνία.

Ο ισχυρισμός περί ντάμπινγκ βασίστηκε σε σύγκριση μεταξύ της κανονικής αξίας και των τιμών εξαγωγής του εν λόγω προϊόντος στην Κοινότητα. Σ'αυτή τη βάση, τα υπολογιζόμενα περιθώρια του ντάμπινγκ ήταν σημαντικά.

Ο καταγγέλλων ισχυρίστηκε και προσκόμισε αποδεικτικά στοιχεία, ότι οι εισαγωγές από την Κορέα αυξήθηκαν σημαντικά, τόσο σε απόλυτα μεγέθη, όσο και από την άποψη του μεριδίου αγοράς. Επιπλέον, υποστηρίχθηκε ότι ο όγκος και οι τιμές του εισαχθέντος προϊόντος είχαν, σε συνδυασμό με άλλες συνέπειες, επηρεάσει αρνητικά τις ποσότητες των πωλήσεων και τις τιμές που εφάρμοσαν οι κοινοτικοί παραγωγοί, με αποτέλεσμα τη σημαντική επιβάρυνση της οικονομικής κατάστασης του κοινοτικού κλάδου παραγωγής.

3.2.8. Συνθετικές ίνες από πολυεστέρα από την Αυστραλία, την Ινδονησία και την Ταϊλάνδη

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 22 Απριλίου 1999. Η διαδικασία κινήθηκε μετά από καταγγελία που κατατέθηκε από τη Διεθνή Επιτροπή ραιγιόν και συνθετικών ινών (International Rayon and Synthetic Fibres Committee), για λογαριασμό του κοινοτικού κλάδου παραγωγής. Η καταγγελία στηρίχθηκε από 9 συνολικά εταιρείες.

Ο ισχυρισμός σχετικά με την άσκηση πρακτικών ντάμπινγκ από την Αυστραλία, την Ινδονησία και την Ταϊλάνδη βασίστηκε στην σύγκριση μεταξύ της κατασκευασμένης κανονικής αξίας σ'αυτές τις χώρες και των τιμών εξαγωγής του εν λόγω προϊόντος στην Κοινότητα. Η Διεθνής Επιτροπή ραιγιόν και συνθετικών ινών συμπεριέλαβε στην καταγγελία της αποδεικτικά στοιχεία σχετικά με το ότι οι εισαγωγές του εν λόγω προϊόντος από την Αυστραλία, την Ινδονησία και την Ταϊλάνδη, έχουν αυξηθεί συνολικά σε απόλυτες τιμές και από πλευράς μεριδίου αγοράς. Προβλήθηκε ο ισχυρισμός ότι ο όγκος και οι τιμές του εν λόγω εισαγόμενου προϊόντος έχουν, μεταξύ άλλων συνεπειών, αρνητικές επιπτώσεις στις ποσότητες που πωλήθηκαν και στο επίπεδο των τιμών που επέβαλαν οι κοινοτικοί παραγωγοί, με δυσμενείς συνέπειες για την οικονομική κατάσταση της κοινοτικής βιομηχανίας.

3.2.9. Συνθετικές ίνες από πολυεστέρα από την Αυστραλία, την Ινδονησία, τη Δημοκρατία της Κορέας, την Ταϊβάν και την Ταϊλάνδη (AS)

Η ανακοίνωση για την έναρξη διαδικασίας αντεπιδοτήσεων δημοσιεύθηκε στις 22 Απριλίου 1999. Η διαδικασία κινήθηκε μετά από καταγγελία που κατατέθηκε από τη Διεθνή Επιτροπή ραιγιόν και συνθετικών ινών (International Rayon and Synthetic Fibres Committee) για λογαριασμό μεγάλου τμήματος του κοινοτικού κλάδου παραγωγής, δηλαδή των παραγωγών που αντιπροσωπεύουν περισσότερο από το 85% της συνολικής κοινοτικής παραγωγής.

Η καταγγελία περιείχε επαρκή αποδεικτικά στοιχεία για την ύπαρξη αντισταθμιστικών επιδοτούμενων εισαγωγών που προκαλούσαν σημαντική ζημία στον κοινοτικό κλάδο παραγωγής. Διενεργήθηκαν, σύμφωνα με το άρθρο 10 παράγραφος 9 του κανονισμού (ΕΚ) αριθ. 2026/97 του Συμβουλίου, διαβουλεύσεις με τις κυβερνήσεις της Αυστραλίας, της Ινδονησίας, της Κορέας, της Ταϊβάν και της Ταϊλάνδης στις Βρυξέλλες πριν από την έναρξη της διαδικασίας.

3.2.10. Πλατέα προϊόντα θερμής έλασης μη κεκραμένων χαλύβων από την Ινδία, τη Λαϊκή Δημοκρατία της Κίνας και τη Ρουμανία

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 13 Μαΐου 1999. Η διαδικασία κινήθηκε μετά από καταγγελία που κατατέθηκε από τη Eurofer για λογαριασμό του κοινοτικού κλάδου παραγωγής. Την καταγγελία στήριξε περισσότερο από το 77% του συνόλου των κοινοτικών παραγωγών.

Ο ισχυρισμός περί ντάμπινγκ όσον αφορά την Ινδία βασίζεται σε σύγκριση μεταξύ της κανονικής αξίας, που υπολογίστηκε με βάση τις εγχώριες τιμές στην εν λόγω χώρα, και των τιμών εξαγωγής του υπό εξέταση προϊόντος στην Κοινότητα.

Ο ισχυρισμός περί ντάμπινγκ για τη Ρουμανία βασίστηκε σε σύγκριση μεταξύ της κανονικής αξίας και των τιμών εξαγωγής του εν λόγω προϊόντος στην Κοινότητα.

Όσον αφορά τη Λαϊκή Δημοκρατία της Κίνας, λόγω του γεγονότος ότι η κανονική τιμή θα καθορισθεί με βάση το άρθρο 2 παράγραφος 7 στοιχείο (α) της βασικής απόφασης, με εξαίρεση τους εξαγωγείς παραγωγούς που πληρούν τις προϋποθέσεις που θεσπίζει το άρθρο 2 παράγραφος 7 στοιχείο (γ) αυτής της απόφασης, ο καταγέλλων έχει προτείνει να καθοριστεί η κανονική αξία βάσει της τιμής σε μια τρίτη χώρα με οικονομία της αγοράς.

Τα υπολογισθέντα με τον τρόπο αυτό περιθώρια ντάμπινγκ είναι σημαντικά για όλες τις ενδιαφερόμενες χώρες εξαγωγής.

Ο καταγγέλλων ισχυρίζεται, και έχει προσκομίσει σχετικά αποδεικτικά στοιχεία, ότι οι εισαγωγές του εν λόγω προϊόντος από τη Λαϊκή Δημοκρατία της Κίνας, την Ινδία και τη Ρουμανία έχουν αυξηθεί συνολικά σε απόλυτες τιμές και από πλευράς μεριδίου αγοράς.

Επιπλέον, υποστηρίζεται ότι ο όγκος και οι τιμές του εισαγόμενου προϊόντος έχουν, μεταξύ άλλων συνεπειών, επηρεάσει αρνητικά τις πωλήσεις, τo επίπεδο των τιμών των κοινοτικών παραγωγών, με αποτέλεσμα τη σημαντική επιδείνωση της οικονομικής κατάστασης στο σχετικό κοινοτικό κλάδο παραγωγής που διετύπωσε την καταγγελία.

3.2.11. Χονδρόσυρμα από χάλυβα από την Τουρκία

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 22 Μαΐου 1999. Η διαδικασία κινήθηκε μετά από καταγγελία που κατατέθηκε από την Eurofer για λογαριασμό του κοινοτικού κλάδου παραγωγής. Την καταγγελία στήριξε σημαντικό μέρος του συνόλου των κοινοτικών παραγωγών.

Ο ισχυρισμός περί ντάμπινγκ θεμελιώνεται σε σύγκριση μεταξύ της κανονικής αξίας, που καθορίζεται με βάση τις εγχώριες τιμές, και των τιμών εξαγωγής του υπό εξέταση προϊόντος στην Κοινότητα. Με βάση τα στοιχεία αυτά, το περιθώριο ντάμπινγκ που υπολογίζεται είναι σημαντικό.

Ο καταγγέλλων προσκόμισε αποδεικτικά στοιχεία σύμφωνα με τα οποία οι εισαγωγές του εν λόγω προϊόντος από την Τουρκία έχουν αυξηθεί συνολικά, τόσο σε απόλυτες τιμές όσο και από πλευράς μεριδίου αγοράς.

Προβάλλεται ο ισχυρισμός, ότι ο όγκος και οι τιμές του υπό εξέταση εισαγόμενου προϊόντος είχαν, μεταξύ άλλων συνεπειών, αρνητικές επιπτώσεις στο μερίδιο αγοράς και στο ύψος των τιμών που χρέωναν οι κοινοτικοί παραγωγοί, με αποτέλεσμα να επιδεινωθεί σημαντικά η εν γένει απόδοση και η οικονομική κατάσταση του αντίστοιχου κοινοτικού κλάδου παραγωγής.

3.2.12. Εξαρτήματα σωληνώσεων από ελατό χυτοσίδηρο από τη Βραζιλία, την Κροατία, την Τσεχική Δημοκρατία, την Ομοσπονδιακή Δημοκρατία της Γιουγκοσλαβίας, την Ιαπωνία, τη Λαϊκή Δημοκρατία της Κίνας, τη Δημοκρατία της Κορέας και την Ταϊλάνδη

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 29 Μαΐου 1999. Η διαδικασία κινήθηκε μετά από καταγγελία που υποβλήθηκε από την Defence Committee of Malleable Cast Iron Tube or Pipe Fittings Industry της Ευρωπαϊκής Ένωσης για λογαριασμό του κοινοτικού κλάδου παραγωγής. Η καταγγελία στηρίχθηκε από έξι συνολικά εταιρείες.

Ο ισχυρισμός περί ντάμπινγκ όσον αφορά τη Βραζιλία, την Τσεχική Δημοκρατία, την Ιαπωνία, τη Δημοκρατία της Κορέας και την Ταϊλάνδη, στηρίχθηκε σε σύγκριση της κανονικής αξίας, που υπολογίστηκε με βάση τις εγχώριες τιμές, με τις τιμές εξαγωγής του εν λόγω προϊόντος στην Κοινότητα.

Ο ισχυρισμός περί ντάμπινγκ όσον αφορά την Κροατία και την Ομοσπονδιακή Δημοκρατία της Γιουγκοσλαβίας στηρίχθηκε σε σύγκριση της κατασκευασμένης κανονικής αξίας με τις τιμές εξαγωγής του εν λόγω προϊόντος στην Κοινότητα.

Όσον αφορά την Κίνα, ο καταγγέλλων πρότεινε να υπολογιστεί το ντάμπινγκ με σύγκριση μεταξύ της κανονικής αξίας που καθορίστηκε με βάση τις εγχώριες τιμές στην Πολωνία και των αντίστοιχων τιμών εξαγωγής του εν λόγω προϊόντος στην Κοινότητα.

Τα υπολογισθέντα με τον τρόπο αυτό περιθώρια ντάμπινγκ είναι σημαντικά για όλες τις ενδιαφερόμενες χώρες εξαγωγής.

Ο καταγγέλλων ισχυρίστηκε, και προσκόμισε σχετικά αποδεικτικά στοιχεία, ότι οι εισαγωγές του εν λόγω προϊόντος από τη Βραζιλία, την Κροατία, την Τσεχική Δημοκρατία, την Ομοσπονδιακή Δημοκρατία της Γιουγκοσλαβίας, την Ιαπωνία, τη Λαϊκή Δημοκρατία της Κίνας, τη Δημοκρατία της Κορέας και την Ταϊλάνδη αυξήθηκαν συνολικά τόσο σε απόλυτες τιμές όσο και από πλευράς μεριδίου αγοράς.

Υποστηρίχθηκε περαιτέρω ότι ο όγκος και οι τιμές του εισαγόμενου προϊόντος έχουν, μεταξύ άλλων συνεπειών, ασκήσει αρνητική επίδραση στο μερίδιο της αγοράς, ενώ έχει μεταβληθεί το επίπεδο τιμών με το οποίο επιβαρύνονται οι κοινοτικοί παραγωγοί, με συνέπεια ουσιαστικά δυσμενή αποτελέσματα στη συνολική απόδοση, στην οικονομική κατάσταση και στην κατάσταση της απασχόλησης στον κοινοτικό κλάδο παραγωγής.

3.2.13. Διαλύματα ουρίας και νιτρικού αμμωνίου από την Αλγερία, τη Λευκορωσία, τη Λιθουανία, τη Ρωσία, τη Σλοβακική Δημοκρατία και την Ουκρανία

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 26 Ιουνίου 1999. Η διαδικασία κινήθηκε μετά από καταγγελία που κατατέθηκε από την European Fertiliser Manufacturers Association για λογαριασμό του κοινοτικού κλάδου παραγωγής. Την καταγγελία στήριξε σημαντικό μέρος του συνόλου των κοινοτικών παραγωγών, δηλαδή περισσότερο από το 99,8% της συνολικής "ολοκληρωμένης" κοινοτικής παραγωγής μειγμάτων ουρίας και νιτρικού αμμωνίου.

Η καταγγελία περιείχε αποδεικτικά στοιχεία για σημαντικό ντάμπινγκ που βασίστηκαν σε σύγκριση των κανονικών τιμών, που υπολογίστηκαν με βάση την κατασκευασμένη αξία στην Αλγερία και τη Λιθουανία, σε εγχώριες τιμές στη Σλοβακική Δημοκρατία και σε εγχώριες τιμές της προτεινόμενης σχετικής χώρας (ΗΠΑ) για τη Λευκορωσία, την Ουκρανία και τη Ρωσία, με τις τιμές εξαγωγής του σχετικού προϊόντος στην Κοινότητα.

Όσον αφορά τη ζημία, προβλήθηκε ο ισχυρισμός ότι οι εισαγωγές του σχετικού προϊόντος από την Αλγερία, τη Λευκορωσία, τη Λιθουανία, τη Ρωσία, τη Σλοβακική Δημοκρατία και την Ουκρανία αυξήθηκαν τόσο σε απόλυτες τιμές όσο και από πλευράς μεριδίου αγοράς. Προβλήθηκε περαιτέρω ο ισχυρισμός ότι ο όγκος και οι τιμές του εν λόγω εισαγόμενου προϊόντος έχουν, μεταξύ άλλων συνεπειών, αρνητικές επιπτώσεις στο μερίδιο της αγοράς και στο επίπεδο των τιμών που επέβαλαν οι κοινοτικοί παραγωγοί, με δυσμενείς συνέπειες για την οικονομική κατάσταση του κοινοτικού κλάδου παραγωγής.

3.2.14. Συνδετήρες από ανοξείδωτο χάλυβα και μέρη αυτών καταγωγής Μαλαισίας, Σιγκαπούρης, Φιλιππίνων και Ταϊλάνδης (AS)

Η ανακοίνωση για την έναρξη διαδικασίας αντεπιδοτήσεων δημοσιεύθηκε στις 26 Ιουνίου 1999. Η διαδικασία κινήθηκε μετά από καταγγελία που κατατέθηκε από τη European Industrial Fasteners Institute (EIFI) για λογαριασμό μεγάλου τμήματος του κοινοτικού κλάδου παραγωγής, δηλαδή των παραγωγών που αντιπροσωπεύουν περισσότερο από το 67% της συνολικής κοινοτικής παραγωγής.

Η καταγγελία περιείχε επαρκή αποδεικτικά στοιχεία για την ύπαρξη αντισταθμιστικών επιδοτούμενων εισαγωγών που προκαλούσαν σημαντική ζημία στον κοινοτικό κλάδο παραγωγής. Διενεργήθηκαν, σύμφωνα με το άρθρο 10 παράγραφος 9 του κανονισμού (ΕΚ) αριθ. 2026/97 του Συμβουλίου, διαβουλεύσεις με την κυβέρνηση της Μαλαισίας στις Βρυξέλλες πριν από την έναρξη της διαδικασίας.

3.2.15. Βαφές One Dye Black 1 (ODB-1) από την Ιαπωνία

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 24 Ιουλίου 1999. Η διαδικασία αυτή κινήθηκε μετά από καταγγελία που κατατέθηκε από την European Chemical Industry Council (CEFIC) για λογαριασμό του μοναδικού παραγωγού της Κοινότητας.

Το προϊόν για το οποίο υποστηρίζεται ότι υπήρξε ντάμπινγκ αποτελεί μέσο παρασκευής χρωμάτων, γνωστό γενικότερα ως ODB-1, ο χημικός προσδιορισμός του οποίου εμπίπτει στον αφηρημένο χημικό αριθμό 29512-49-0. Το ODB-1 χρησιμοποιείται κυρίως σε συνδυασμό με άλλες χημικές ουσίες για την επικάλυψη χαρτιού που μπορεί στη συνέχεια να χρησιμοποιηθεί ως αυτοαντιγραφικό χαρτί.

Η καταγγελία περιείχε αποδεικτικά στοιχεία για την ύπαρξη σημαντικού ντάμπινγκ.

Η καταγγελία περιείχε αποδεικτικά στοιχεία ότι οι εισαγωγές του σχετικού προϊόντος από την Ιαπωνία είχαν αυξηθεί συνολικά σε απόλυτες τιμές και από πλευράς μεριδίου αγοράς και ότι ο όγκος και οι τιμές του εν λόγω εισαγόμενου προϊόντος είχαν επηρεάσει αρνητικά το μερίδιο αγοράς, τις πωλήσεις και τo επίπεδο των τιμών των κοινοτικών παραγωγών.

3.2.16. Βαφές One Dye Black 2 (ODB-2) από την Ιαπωνία

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 24 Ιουλίου 1999. Η διαδικασία κινήθηκε μετά από καταγγελία που κατατέθηκε από την European Chemical Industry Council (CEFIC) για λογαριασμό του μοναδικού κοινοτικού παραγωγού.

Το προϊόν για το οποίο υποστηρίζεται ότι υπήρξε ντάμπινγκ αποτελεί μέσο παρασκευής χρωμάτων, γνωστό γενικότερα ως ODB-2, ο χημικός προσδιορισμός του οποίου εμπίπτει στον αφηρημένο χημικό αριθμό 89331-94-2. Το ODB-2 χρησιμοποιείται κυρίως σε συνδυασμό με άλλες χημικές ουσίες για την επικάλυψη χαρτιού που μπορεί στη συνέχεια να χρησιμοποιηθεί για θερμική αποτύπωση εικόνων.

Η καταγγελία περιείχε αποδεικτικά στοιχεία για την ύπαρξη σημαντικού ντάμπινγκ.

Η καταγγελία περιείχε αποδεικτικά στοιχεία ότι οι εισαγωγές του σχετικού προϊόντος από την Ιαπωνία είχαν αυξηθεί συνολικά σε απόλυτες τιμές και από πλευράς μεριδίου αγοράς και ότι ο όγκος και οι τιμές του εν λόγω εισαγόμενου προϊόντος είχαν επηρεάσει αρνητικά τις πωλήσεις και τo επίπεδο των τιμών των κοινοτικών παραγωγών.

3.2.17. Έγχρωμες σωληνωτές καθοδικές λυχνίες για δέκτες τηλεόρασης από τη Λαϊκή Δημοκρατία της Κίνας, τη Δημοκρατία της Κορέας, τη Λιθουανία και τη Μαλαισία

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 29 Ιουλίου 1999. Το εύρος του προϊόντος που καθορίστηκε εκεί διευκρινίστηκε περαιτέρω με ανακοίνωση που δημοσιεύθηκε στις 20 Οκτωβρίου 1999. Η διαδικασία κινήθηκε μετά από καταγγελία που κατατέθηκε από την Taskforce against Unfair Business in Europe (TUBE), για λογαριασμό του μοναδικού παραγωγού του σχετικού προϊόντος στην Κοινότητα.

Ο ισχυρισμός περί ντάμπινγκ βασίστηκε σε σύγκριση μεταξύ της κανονικής αξίας και των τιμών εξαγωγής του εν λόγω προϊόντος στην Κοινότητα. Η κανονική αξία όσον αφορά την Ινδία και τη Μαλαισία υπολογίστηκε με βάση τις εγχώριες τιμες, ενώ για τη Λιθουανία και τη Δημοκρατία της Κορέας χρησιμοποιήθηκαν οι κατασκευασμένες κανονικές αξίες. Η σύγκριση για τη Λαϊκή Δημοκρατία της Κίνας βασίστηκε στην κανονική αξία που υπολογίστηκε για την Ινδία, που προτάθηκε από τον καταγγέλλοντα ως κατάλληλη τρίτη χώρα με οικονομία αγοράς. Σ'αυτή τη βάση, τα υπολογιζόμενα περιθώρια του ντάμπινγκ ήταν σημαντικά.

Ο καταγγέλλων ισχυρίστηκε, και προσκόμισε σχετικά αποδεικτικά στοιχεία, ότι οι εισαγωγές από τις εν λόγω χώρες αυξήθηκαν σημαντικά, τόσο σε απόλυτα μεγέθη, όσο και από πλευράς μεριδίου αγοράς. Προβλήθηκε περαιτέρω ο ισχυρισμός ότι ο όγκος και οι τιμές του εισαγόμενου προϊόντος είχαν, μεταξύ άλλων συνεπειών, αρνητικές επιπτώσεις στο μερίδιο της αγοράς και στο επίπεδο των τιμών που επέβαλαν οι κοινοτικοί παραγωγοί, με δυσμενείς συνέπειες για την οικονομική κατάσταση του κοινοτικού κλάδου παραγωγής.

3.2.18. Ψήκτρες για τα μαλλιά της κεφαλής από τη Λαϊκή Δημοκρατία της Κίνας, το Χονγκ Κονγκ, τη Δημοκρατία της Κορέας, την Ταϊβάν και την Ταϊλάνδη

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 13 Αυγούστου 1999. Η διαδικασία κινήθηκε μετά από καταγγελία που κατατέθηκε από την Fιdιration Europιenne des Industries de la Brosserie et de la Pinceauterie (FEIBP) για λογαριασμό του κοινοτικού κλάδου παραγωγής. Την καταγγελία στήριξε περισσότερο από το 70% του συνόλου των κοινοτικών παραγωγών.

Ο ισχυρισμός περί ντάμπινγκ όσον αφορά το Χονγκ Κονγκ, την Ταϊβάν και την Ταϊλάνδη, βασίστηκε σε σύγκριση μεταξύ της κανονικής αξίας, που υπολογίστηκε με βάση τις εγχώριες τιμές, και των τιμών εξαγωγής του εν λόγω προϊόντος στην Κοινότητα.

Ο ισχυρισμός περί ντάμπινγκ όσον αφορά τη Δημοκρατία της Κορέας βασίστηκε σε σύγκριση μεταξύ της κανονικής αξίας και των τιμών εξαγωγής του εν λόγω προϊόντος στην Κοινότητα.

Δεδομένου ότι η κανονική αξία για τη Λαϊκή Δημοκρατία της Κίνας θα καθοριστεί με βάση τους κανόνες που αναφέρονται στο άρθρο 2 παράγραφος 7 στοιχείο α) του βασικού κανονισμού για τους παραγωγούς-εξαγωγείς που δεν είναι σε θέση να εκπληρώσουν τις προϋποθέσεις του άρθρου 2 παράγραφος 7 στοιχεία β) και γ) του βασικού κανονισμού, ο καταγγέλλων πρότεινε τον καθορισμό της κανονικής αξίας με βάση την τιμή τρίτης χώρας με οικονομία αγοράς, και συγκεκριμένα της Αργεντινής. Ο ισχυρισμός περί ντάμπινγκ βασίστηκε στη σύγκριση μεταξύ της κανονικής αξίας, που καθορίζεται με τον τρόπο αυτό, και των τιμών εξαγωγής του εν λόγω προϊόντος που πωλήθηκε προς εξαγωγή στην Κοινότητα.

Τα υπολογισθέντα με τον τρόπο αυτό περιθώρια ντάμπινγκ είναι σημαντικά για όλες τις ενδιαφερόμενες χώρες εξαγωγής.

Ο καταγγέλλων προσκόμισε αποδεικτικά στοιχεία σύμφωνα με τα οποία οι εισαγωγές του εν λόγω προϊόντος από τη Λαϊκή Δημοκρατία της Κίνας, το Χονγκ Κονγκ, τη Δημοκρατία της Κορέας, την Ταϊβάν και την Ταϊλάνδη αυξήθηκαν συνολικά τόσο σε απόλυτες τιμές όσο και σε όρους μεριδίου αγοράς.

Επιπλέον, υποστηρίζεται ότι ο όγκος και οι τιμές του εν λόγω εισαγόμενου προϊόντος έχουν, μεταξύ άλλων συνεπειών, επηρεάσει αρνητικά τις πωλήσεις, τo επίπεδο των τιμών των κοινοτικών παραγωγών, με αποτέλεσμα τη σημαντική επιδείνωση των συνολικών επιδόσεων και της οικονομικής κατάστασης στο σχετικό κοινοτικό κλάδο παραγωγής.

3.2.19. Γλυκίνη καταγωγής Λαϊκής Δημοκρατίας της Κίνας

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 24 Αυγούστου 1999. Η διαδικασία κινήθηκε μετά από καταγγελία που κατατέθηκε από την European Chemical Industry Council (CEFIC) για λογαριασμό του μοναδικού παραγωγού γλυκίνης στην Κοινότητα.

Επειδή η Λαϊκή Δημοκρατία της Κίνας είναι χώρα άνευ οικονομίας αγοράς, η καταγγέλλουσα πρότεινε η κανονική αξία να καθορισθεί με βάση την κατασκευασμένη αξία σε μία τρίτη χώρα με οικονομία αγοράς, και συγκεκριμένα στην Ινδία. Ο ισχυρισμός περί πρακτικής ντάμπινγκ βασίζεται στη σύγκριση μεταξύ της κανονικής αξίας, που καθορίστηκε με τον τρόπο αυτό, και των τιμών εξαγωγής του εν λόγω προϊόντος καταγωγής Λαϊκής Δημοκρατίας της Κίνας κατά την πώλησή του στην Κοινότητα. Το υπολογισθέν με τον τρόπο αυτό περιθώριο ντάμπινγκ είναι σημαντικό.

Γνωστοποιήθηκε στους εξαγωγείς παραγωγούς της Λαϊκής Δημοκρατίας της Κίνας ότι η κανονική αξία μπορεί να καθοριστεί με βάση τις τιμές και το κόστος στην Κίνα, εφόσον είναι δυνατό να αποδειχθεί με την υποβολή δεόντως αιτιολογημένης αίτησης, ότι στην περίπτωσή τους οι συνθήκες της οικονομίας αγοράς υπερισχύουν για την κατασκευή και τις πωλήσεις του σχετικού προϊόντος. Δύο αιτήσεις που υποβλήθηκαν από εξαγωγείς παραγωγούς της Κίνας δεν κατάφεραν να αποδείξουν ότι στην περίπτωσή τους υπερίσχυαν οι συνθήκες της οικονομίας αγοράς.

Σε ό,τι αφορά τη ζημία, προβλήθηκε ο ισχυρισμός ότι οι εισαγωγές από τη Λαϊκή Δημοκρατία της Κίνας είχαν αυξηθεί σημαντικά σε απόλυτες τιμές και από πλευράς μεριδίου αγοράς. Επίσης, υποστηρίχθηκε ότι ο όγκος και οι τιμές του εισαγόμενου προϊόντος άσκησαν αρνητική επίδραση στο μερίδιο της αγοράς, στις πωληθείσες ποσότητες και στις τιμές του κοινοτικού παραγωγού, πράγμα που, σε συνδυασμό με άλλους παράγοντες, επηρέασε δυσμενώς τις συνολικές επιδόσεις και τη οικονομική κατάσταση του κοινοτικού κλάδου παραγωγής.

3.2.20. Καουτσούκ στυρολίου- βουταδιενίου- στυρολίου, θερμοπλαστικό (AD) καταγωγής Ταϊβάν

Η ανακοίνωση για την έναρξη διαδικασίας αντεπιδοτήσεων δημοσιεύθηκε στις 26 Αυγούστου 1999. Η διαδικασία κινήθηκε μετά από καταγγελία που υπέβαλε το Ευρωπαϊκό Συμβούλιο Χημικής Βιομηχανίας (CEFIC) για λογαριασμό των κοινοτικών παραγωγών που αντιπροσωπεύουν ένα σημαντικό ποσοστό της κοινοτικής παραγωγής καουτσούκ θερμοπλαστικού στυρολίου- βουταδιενίου- στυρολίου .

Η καταγγελία περιείχε αποδεικτικά στοιχεία σύμφωνα με τα οποία οι ταϊβανοί παραγωγοί ή/και εξαγωγείς του υπό εξέταση προϊόντος είχαν τύχει διαφόρων επιδοτήσεων που χορηγούν οι δημόσιες αρχές της Ταϊβάν. Οι επίμαχες επιδοτήσεις συνίστανται σε φορολογικές πιστώσεις, απαλλαγές από το φόρο εισοδήματος των επιχειρήσεων, ταχύτερες αποσβέσεις, απαλλαγές από εισαγωγικούς δασμούς και δάνεια με προτιμησιακά επιτόκια. Σύμφωνα με τους ισχυρισμούς, τα καθεστώντα αυτά εξαρτώνται είτε από τη χρησιμοποίηση εγχώριων κατά προτίμηση προϊόντων αντί εισαγόμενων, είτε περιορίζονται σε ορισμένες επιχειρήσεις και, επομένως, έχουν ατομικό χαρακτήρα και είναι αντισταθμίσιμα.

Σε ό,τι αφορά τη ζημία, προβλήθηκε ο ισχυρισμός ότι οι εισαγωγές του σχετικού προϊόντος από την Ταϊβάν είχαν αυξηθεί τόσο σε απόλυτες τιμές όσο και από πλευράς μεριδίου αγοράς και ότι ο όγκος και οι τιμές του εισαγόμενου προϊόντος είχαν, μεταξύ άλλων συνεπειών, ασκήσει αρνητική επίδραση στο μερίδιο της αγοράς, στις ποσότητες που πωλήθηκαν και στο επίπεδο τιμών που εφάρμοσαν οι κοινοτικοί παραγωγοί, με συνέπεια ουσιαστικά δυσμενή αποτελέσματα στη συνολική απόδοση και στην οικονομική κατάσταση του κοινοτικού κλάδου παραγωγής.

3.2.21. Καουτσούκ στυρολίου- βουταδιενίου- στυρολίου (SBS), θερμοπλαστικό καταγωγής Ταϊβάν

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 26 Αυγούστου 1999. Η διαδικασία κινήθηκε μετά από καταγγελία που υπέβαλε το Ευρωπαϊκό Συμβούλιο Χημικής Βιομηχανίας (CEFIC) για λογαριασμό του κοινοτικού κλάδου παραγωγής. Την καταγγελία στήριξε το σύνολο των κοινοτικών παραγωγών θερμοπλαστικού καουτσούκ SBS

Ο ισχυρισμός περί ντάμπινγκ βασίστηκε σε σύγκριση μεταξύ της κανονικής αξίας, που καθορίζεται με βάση τις εγχώριες τιμές στην Ταϊβάν, και των τιμών εξαγωγής του υπό εξέταση προϊόντος στην Κοινότητα. Σ'αυτή τη βάση, τα υπολογιζόμενα περιθώρια του ντάμπινγκ ήταν σημαντικά.

Ο καταγγέλλων ισχυρίστηκε, και προσκόμισε σχετικά αποδεικτικά στοιχεία, ότι οι εισαγωγές από την Ταϊβάν αυξήθηκαν σημαντικά, τόσο σε απόλυτα μεγέθη, όσο και από πλευράς μεριδίου αγοράς. Επιπλέον, υποστηρίχθηκε ότι ο όγκος και οι τιμές του εισαχθέντος προϊόντος είχαν, σε συνδυασμό με άλλες συνέπειες, επηρεάσει αρνητικά τις ποσότητες των πωλήσεων και τις τιμές που εφάρμοσαν οι κοινοτικοί παραγωγοί, με αποτέλεσμα τη σημαντική επιβάρυνση της οικονομικής κατάστασης του κοινοτικού κλάδου παραγωγής.

3.2.22. Ηλεκτρονικοί ζυγοί από τη Λαϊκή Δημοκρατία της Κίνας, τη Δημοκρατία της Κορέας και την Ταϊβάν

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 16 Σεπτεμβρίου 1999. Η διαδικασία κινήθηκε μετά από καταγγελία που υπέβαλαν κοινοτικοί παραγωγοί που αντιπροσωπεύουν περισσότερο από το 50% της συνολικής κοινοτικής παραγωγής των σχετικών ηλεκτρονικών ζυγών.

Ο ισχυρισμός περί ντάμπινγκ όσον αφορά την Κορέα και την Ταϊβάν βασίστηκε σε σύγκριση μεταξύ της κανονικής αξίας και των τιμών εξαγωγής του εν λόγω προϊόντος στην Κοινότητα. Όσον αφορά τη Λαϊκή Δημοκρατία της Κίνας, η κανονική αξία υπολογίζεται σύμφωνα με το άρθρο 2 παράγραφος 7 του βασικού κανονισμού. Όσον αφορά τους εξαγωγείς που αδυνατούν να ανταποκριθούν στους όρους του άρθρου 2 παράγραφος 7 στοιχεία β) και γ) του βασικού κανονισμού, ο καταγγέλλων πρότεινε να βασιστεί ο υπολογισμός του ντάμπινγκ σε σύγκριση της κατασκευασμένης κανονικής αξίας στην Ινδονησία με τις αντίστοιχες τιμές εξαγωγής στην Κοινότητα. Σ'αυτή τη βάση, τα υπολογιζόμενα περιθώρια του ντάμπινγκ ήταν σημαντικά.

Ο καταγγέλλων ισχυρίστηκε, και προσκόμισε σχετικά αποδεικτικά στοιχεία, ότι οι εισαγωγές από τη Λαϊκή Δημοκρατία της Κίνας, την Ταϊβάν και την Κορέα έχουν αυξηθεί σημαντικά σε απόλυτες τιμές και από πλευράς μεριδίου αγοράς. Επιπλέον, υποστηρίχθηκε ότι ο όγκος και οι τιμές του εισαχθέντος προϊόντος είχαν, σε συνδυασμό με άλλες συνέπειες, επηρεάσει αρνητικά το μερίδιο της αγοράς και τις τιμές που εφάρμοσαν οι κοινοτικοί παραγωγοί, με αποτέλεσμα τη σημαντική επιβάρυνση της οικονομικής κατάστασης του κοινοτικού κλάδου παραγωγής.

3.2.23. Υφάσματα από ίνες από γυαλί (AS) καταγωγής Ταϊβάν

Η ανακοίνωση για την έναρξη διαδικασίας αντεπιδοτήσεων δημοσιεύθηκε στις 16 Σεπτεμβρίου 1999. Η διαδικασία κινήθηκε μετά από καταγγελία που κατατέθηκε από τη European Apparel and Textile Organisation (EURATEX), για λογαριασμό παραγωγών που αντιπροσωπεύουν το 100% της συνολικής κοινοτικής παραγωγής.

Η καταγγελία περιείχε επαρκή αποδεικτικά στοιχεία για την ύπαρξη αντισταθμιστικών επιδοτούμενων εισαγωγών που προκαλούσαν σημαντική ζημία στον κοινοτικό κλάδο παραγωγής. Η κυβέρνηση της Ταϊβάν υπέβαλε στην Επιτροπή τις απόψεις της σχετικά με την καταγγελία πριν από την έναρξη της διαδικασίας.

3.2.24. Οπτάνθρακας μεγέθους μεγαλύτερου των 80 mm καταγωγής Λαϊκής Δημοκρατίας της Κίνας

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 16 Σεπτεμβρίου 1999. Η διαδικασία κινήθηκε μετά από καταγγελία που κατατέθηκε από την EUCOKE-EEIG για λογαριασμό του κοινοτικού κλάδου παραγωγής. Η καταγγελία στηρίχθηκε από έξι συνολικά εταιρείες.

Ο καταγγέλλων πρότεινε να υπολογιστεί το ντάμπινγκ με βάση τη σύγκριση μεταξύ της κανονικής αξίας, που καθορίστηκε σε συνάρτηση με τις εγχώριες τιμές στις ΗΠΑ, και των αντίστοιχων τιμών εξαγωγής του εν λόγω προϊόντος στην Ευρωπαϊκή Ένωση. Με βάση τα στοιχεία αυτά, το περιθώριο ντάμπινγκ που υπολογίζεται είναι σημαντικό.

Ο καταγγέλλων ισχυρίστηκε και προσκόμισε σχετικά αποδεικτικά στοιχεία για το ότι οι εισαγωγές του εν λόγω προϊόντος από τη Λαϊκή Δημοκρατία της Κίνας έχουν αυξηθεί συνολικά σε απόλυτες τιμές και από πλευράς μεριδίου της αγοράς.

Υποστηρίχθηκε περαιτέρω ότι ο όγκος και οι τιμές του εισαγόμενου προϊόντος έχουν, μεταξύ άλλων συνεπειών, επηρεάσει αρνητικά το μερίδιο αγοράς, τις πωλήσεις και τo επίπεδο των τιμών των κοινοτικών παραγωγών, με αποτέλεσμα τη σημαντική επιδείνωση των συνολικών επιδόσεων και της οικονομικής κατάστασης στο σχετικό κοινοτικό κλάδο παραγωγής.

3.2.25. Συνθετικές ίνες από πολυεστέρες καταγωγής Δημοκρατίας της Κορέας

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 7 Οκτωβρίου 1999. Η διαδικασία κινήθηκε μετά από καταγγελία που κατατέθηκε από τη Διεθνή Επιτροπή ραιγιόν και συνθετικών ινών (International Rayon and Synthetic Fibres Committee), για λογαριασμό του κοινοτικού κλάδου παραγωγής. Η καταγγελία στηρίχθηκε από 8 συνολικά εταιρείες.

Ο ισχυρισμός περί ντάμπινγκ βασίστηκε σε σύγκριση μεταξύ της κανονικής αξίας και των τιμών εξαγωγής του εν λόγω προϊόντος στην Κοινότητα. Η Διεθνής Επιτροπή ραιγιόν και συνθετικών ινών συμπεριέλαβε στην καταγγελία της αποδεικτικά στοιχεία σχετικά με το ότι οι εισαγωγές του εν λόγω προϊόντος από τη Δημοκρατία της Κορέας, έχουν αυξηθεί συνολικά σε απόλυτες τιμές και από πλευράς μεριδίου αγοράς. Προβλήθηκε ο ισχυρισμός ότι ο όγκος και οι τιμές του εν λόγω εισαγόμενου προϊόντος είχαν, μεταξύ άλλων συνεπειών, αρνητικές επιπτώσεις στις ποσότητες που πωλήθηκαν και στο επίπεδο των τιμών που επέβαλαν οι κοινοτικοί παραγωγοί, με δυσμενείς συνέπειες για τις συνολικές επιδόσεις της κοινοτικής βιομηχανίας.

3.2.26. Νιτρικό αμμώνιο καταγωγής Λιθουανίας, Πολωνίας και Ουκρανίας

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 29 Οκτωβρίου 1999. Η διαδικασία κινήθηκε μετά από καταγγελία που κατατέθηκε από την European Fertiliser Manufacturers Association για λογαριασμό του κοινοτικού κλάδου παραγωγής. Την καταγγελία στήριξαν 11 κοινοτικοί παραγωγοί που αντιπροσωπεύουν σημαντικό ποσοστό, δηλαδή το 96% της συνολικής κοινοτικής παραγωγής νιτρικού αμμωνίου.

Η καταγγελία περιείχε αποδεικτικά στοιχεία για την ύπαρξη σημαντικού ντάμπινγκ, το οποίο υπολογίστηκε με σύγκριση μεταξύ των κανονικών αξιών, που καθορίστηκαν με βάση την κατασκευασμένη κανονική αξία στη Λιθουανία και τις εγχώριες τιμές στην Πολωνία, και των τιμών εξαγωγής του εν λόγω προϊόντος στην Κοινότητα.

Όσον αφορά τη ζημία, προβλήθηκε ο ισχυρισμός ότι οι εισαγωγές από τη Λιθουανία, την Πολωνία και την Ουκρανία είχαν αυξηθεί αισθητά, τόσο σε απόλυτες τιμές όσο και από πλευράς μεριδίου αγοράς. Προβλήθηκε περαιτέρω ο ισχυρισμός ότι ο όγκος και οι τιμές του εν λόγω εισαγόμενου προϊόντος είχαν, μεταξύ άλλων συνεπειών, αρνητικές επιπτώσεις στο μερίδιο της αγοράς και στο επίπεδο των τιμών που επέβαλαν οι κοινοτικοί παραγωγοί, με δυσμενείς συνέπειες για την οικονομική κατάσταση του κοινοτικού κλάδου παραγωγής.

3.2.27. Περόνες δικύκλων ποδηλάτων καταγωγής Λαϊκής Δημοκρατίας της Κίνας και Ταϊβάν

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 5 Νοεμβρίου 1999. Η διαδικασία κινήθηκε μετά από καταγγελία που κατατέθηκε από τη European Bicycle Manufacturers Association (EBMA), για λογαριασμό παραγωγών που αντιπροσωπεύουν περισσότερο από το 55% της συνολικής κοινοτικής παραγωγής περονών δίκυκλων ποδηλάτων. Η καταγγελία στηρίχθηκε από 47 συνολικά εταιρείες.

Ο ισχυρισμός περί ντάμπινγκ εκ μέρους της Ταϊβάν βασίστηκε σε σύγκριση μεταξύ της κατασκευασμένης κανονικής αξίας και των τιμών εξαγωγής του εν λόγω προϊόντος στην Κοινότητα. Ο ισχυρισμός περί ντάμπινγκ όσον αφορά τη Λαϊκή Δημοκρατία της Κίνας, βασίστηκε σε σύγκριση μεταξύ της κανονικής αξίας σε τρίτη χώρα με οικονομία αγοράς, το Μεξικό, και των τιμών εξαγωγής του εν λόγω προϊόντος στην Κοινότητα. Σ'αυτή τη βάση, τα υπολογισθέντα περιθώρια του ντάμπινγκ ήταν σημαντικά.

Ο καταγγέλλων προσκόμισε αποδεικτικά στοιχεία για το ότι οι εισαγωγές του εν λόγω προϊόντος από τη Λαϊκή Δημοκρατία της Κίνας και την Ταϊβάν είχαν αυξηθεί συνολικά σε απόλυτες τιμές και από πλευράς μεριδίου αγοράς.

Προβλήθηκε ο ισχυρισμός ότι ο όγκος και οι τιμές του εν λόγω εισαγόμενου προϊόντος είχαν, μεταξύ άλλων συνεπειών, αρνητικές επιπτώσεις στις ποσότητες που πωλήθηκαν και στο επίπεδο των τιμών που επέβαλαν οι κοινοτικοί παραγωγοί, με δυσμενείς συνέπειες για την οικονομική τους κατάσταση και την κατάσταση της απασχόλησης στον κοινοτικό κλάδο παραγωγής.

3.2.28. Πλαίσια δικύκλων ποδηλάτων καταγωγής Λαϊκής Δημοκρατίας της Κίνας και Ταϊβάν

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 5 Νοεμβρίου 1999. Η διαδικασία κινήθηκε μετά από καταγγελία που κατατέθηκε από τη European Bicycle Manufacturers Association (EBMA), για λογαριασμό παραγωγών που αντιπροσωπεύουν περισσότερο από το 55 % της συνολικής κοινοτικής παραγωγής πλαισίων δίκυκλων ποδηλάτων. Η καταγγελία στηρίχθηκε από 47 συνολικά εταιρείες.

Ο ισχυρισμός περί ντάμπινγκ εκ μέρους της Ταϊβάν βασίστηκε σε σύγκριση μεταξύ της κατασκευασμένης κανονικής αξίας και των τιμών εξαγωγής του εν λόγω προϊόντος στην Κοινότητα. Ο ισχυρισμός περί ντάμπινγκ όσον αφορά τη Λαϊκή Δημοκρατία της Κίνας, βασίστηκε σε σύγκριση μεταξύ της κανονικής αξίας σε τρίτη χώρα με οικονομία αγοράς, το Μεξικό, και των τιμών εξαγωγής του εν λόγω προϊόντος στην Κοινότητα. Σ'αυτή τη βάση, τα υπολογισθέντα περιθώρια του ντάμπινγκ ήταν σημαντικά.

Ο καταγγέλλων προσκόμισε αποδεικτικά στοιχεία για το ότι οι εισαγωγές του εν λόγω προϊόντος από τη Λαϊκή Δημοκρατία της Κίνας και την Ταϊβάν είχαν αυξηθεί συνολικά σε απόλυτες τιμές και από πλευράς μεριδίου αγοράς.

Προβλήθηκε ο ισχυρισμός ότι ο όγκος και οι τιμές του εν λόγω εισαγόμενου προϊόντος είχαν, μεταξύ άλλων συνεπειών, αρνητικές επιπτώσεις στις ποσότητες που πωλήθηκαν και στο επίπεδο των τιμών που επέβαλαν οι κοινοτικοί παραγωγοί, με δυσμενείς συνέπειες για την οικονομική τους κατάσταση και την κατάσταση της απασχόλησης στον κοινοτικό κλάδο παραγωγής.

3.2.29. Τροχοί δικύκλων ποδηλάτων καταγωγής Λαϊκής Δημοκρατίας της Κίνας

Η ανακοίνωση για την έναρξη διαδικασίας αντιντάμπινγκ δημοσιεύθηκε στις 5 Νοεμβρίου 1999. Η διαδικασία κινήθηκε μετά από καταγγελία που κατατέθηκε από τη European Bicycle Manufacturers Association (EBMA), για λογαριασμό παραγωγών που αντιπροσωπεύουν περισσότερο από το 55% της συνολικής κοινοτικής παραγωγής πλήρων τροχών δίκυκλων ποδηλάτων. Η καταγγελία στηρίχθηκε από 47 συνολικά εταιρείες.

Ο ισχυρισμός περί ντάμπινγκ βασίστηκε σε σύγκριση μεταξύ της κανονικής αξίας σε τρίτη χώρα με οικονομία αγοράς, το Μεξικό, και των τιμών εξαγωγής του εν λόγω προϊόντος στην Κοινότητα. Με βάση τα στοιχεία αυτά, το περιθώριο ντάμπινγκ που υπολογίστηκε ήταν σημαντικό.

Ο καταγγέλλων προσκόμισε αποδεικτικά στοιχεία για το ότι οι εισαγωγές του εν λόγω προϊόντος από τη Λαϊκή Δημοκρατία της Κίνας είχαν αυξηθεί συνολικά σε απόλυτες τιμές και από πλευράς μεριδίου αγοράς.

Προβλήθηκε ο ισχυρισμός ότι ο όγκος και οι τιμές του εν λόγω εισαγόμενου προϊόντος είχαν, μεταξύ άλλων συνεπειών, αρνητικές επιπτώσεις στις ποσότητες που πωλήθηκαν και στο επίπεδο των τιμών που επέβαλαν οι κοινοτικοί παραγωγοί, με δυσμενείς συνέπειες για την οικονομική του